open-index/open-wikipedia-markdown huggingface dataset:
સોપારી

**સોપારી**, એ સોપારી વૃક્ષનું, (Areca catechu) ફળ છે. જે ઉષ્ણકટિબંધીય પ્રશાંત કિનારે, એશિયામાં ભારત સમેત ફીલીપાઈન્સ, જાવા, શ્રીલંકા, બ્રહ્મદેશ વગેરે દેશોમાં અને માડાગાસ્કર તેમજ પૂર્વ આફ્રિકાના કેટલાંક વિસ્તારમાં તથા ભારતમાં તામિલ નાડુ, મૈસૂર, દક્ષિણ મહારાષ્ટ્ર, બંગાળ અને આસામમાં બહોળા પ્રમાણમાં થાય છે. સહ્યાદ્રિમાં પણ તેના ઝાડ સારાં પ્રમાણમાં થાય છે. સોપારીનું મૂળ ઉત્પતિસ્થાન શોધી શકાયું નથી. સામાન્યપણે તે પાનપત્તામાં મેળવી અને ખાવામાં આવે છે તેથી અંગ્રેજીમાં તેને ‘betel nut’ (betel = પાન) પણ કહેવામાં આવે છે. જો કે, સોપારી એ ખરેખર ગરવાળું ફળ (nut) નથી પણ ઠળિયાવાળું ફળ (drupe) છે. ભારતમાં ધાર્મિક અને માંગલિક કાર્યોમાં તથા મુખવાસ તરીકે સોપારી અતિ પ્રસિધ્ધ છે. સોપારી વિશેષ કરી ભોજન કર્યા બાદ મુખશુદ્ધિ માટે ખવાય છે તેમજ મુખવાસરુપે ઝીણી કાતરીને પાનમાં નંખાય છે. શેકેલી સોપારી સ્વાદિષ્ટ લાગે છે. 

સોપારીને ભુખરી, સહેલાઇથી ભુકો થાય તેવી તેમજ જેમાંથી પાણી વહી શકે તેવી જમીન વધુ માફક આવે છે. સોપારીનાં વૃક્ષ, તાડ અને નારિયેળીના વૃક્ષની માફક ડાળીઓ વગરનાં અને પચાસ-સાઠ ફૂટ ઊંચા થાય છે. તેના પાન ચારથી છ ફૂટ લાંબા હોય છે. તેનાં ઝાડ ચિકણાં હોય છે. સોપારીનાં ફળ કાચાં હોય ત્યારે લીલા રંગના અને પાકે ત્યારે સંતરા જેવા રંગના કે લાલ હોય છે.

## કેટલાંક સ્થાનિક નામો
*બોડો ભાષા:**ગોઈ (Goi)**
*સંસ્કૃત: **પૂંગી ફલમ્‌**
*સિંધી ભાષા:**સોપારી**
*નેપાળી ભાષા: (सुपारी), "Supari"
*આસામીઝ ભાષા: **Guwa (গুৱা)** કે **Tamol (তামোল)**.
*બંગાળી ભાષા: **Supari (সুপারি)**.
*ભૂતાની ભાષા: **Doma**.
*ગુજરાતી ભાષા: **સોપારી**.
*પંજાબી ભાષા: **સૂપ્પારી** (ਸੁਪਾਰੀ).
*હિંદી ભાષા: **सुपारी**, "Kasaili".
*જાવાનિઝ ભાષા: **Jambe**.
*ખાસી ભાષા: **Kwai**.
*કન્નડ ભાષા: **Adike**(ಅಡಿಕೆ), **Kangu**(ಕಂಗು)
*કોંકણી ભાષા: सुपारी (suppari)
*મલયાલમ ભાષા: **Adakka ()**
*મરાઠી ભાષા: **Supari** (सुपारी).
*મણિપુરી ભાષા: **Kwa**
*મિઝો ભાષા: **Kuhva**
*ઉડિયા ભાષા: **Gua**.
*તમિલ ભાષા: **Paakku** (பாக்கு)
*તેલુગુ ભાષા: **Poka**, **vakka**,** వక్క **, ** పోచోక్క**
*ઉર્દુ ભાષા : **Chalia** **Supari**

## સંદર્ભો
શ્રેણી:વનસ્પતિ
શ્રેણી:વનસ્પતિશાસ્ત્ર‎
શ્રેણી:આયુર્વેદિક ઓસડિયાં
શ્રેણી:ઔષધીય વનસ્પતિ
શ્રેણી:ફળ
એર એશિયા ઇન્ડિયા

એર એશિયા ઇન્ડિયા ભારતીય-મલેશિયન દ્વારા ન્યુંમ્તમ મૂલ્યની વાહક સેવા છે.  આ એર એશિયાની સયુંકત સેવા છે જે એશિયાની સૌથી મોટી ઓછા મુલ્યો વાળી સેવા છે. ૧૧ ફેબ્રુઆરી ૨૦૧૩ ના રોજ એવી ઘોષણા કરવામાં આવી છે કે, આ એર લાઈનનું સંચાલન ટાટા સન્સ અને એર એશિયા દ્વારા સયુંકત રૂપમાં કરવામાં આવશે, જેમાં એર એશિયાની માલિકીનો ભાગ ૪૯% રહેશે અને ટાટા સન્સની માલિકીનો ભાગ ૩૦% રહેશે તદુપરાંત બાકીના શેષ ૨૯% ભાગની માલિકી અમિત ભાટિયાની રહેશે. આ સયુંકત કાર્ય ટાટાના ઉડ્ડયન ઉદ્યોગમાં ૬૦ વર્ષ પછી પુનરાવર્તનના રૂપમાં જોવા મળી શકશે.  એર ઇન્ડિયા પ્રથમ એવી વિદેશી એર લાઇન છે જેના સયુંકત સેવાના કાર્યની સ્થાપના ભારતમાં કરવામાં આવી છે.

## ઇતિહાસ
આ એર લાઈનની શરૂઆત ઓક્ટોબર ૨૦૧૨ થી થઇ છે, જ્યારે એર એશિયા ભારતની બહાર આવી કામગીરી માટે બહુ જ આતુર હતી જેમાં કે ઉડાનનું વાતાવરણ હોય, સાથે સાથે કર માળખું સાનુકુળ અને મૈત્રીપૂર્ણ હોય તથા ઓછા દર વાળી હોય. ભારત સરકારના ‘એક વિદેશી ફર્મને ૪૯% થી વધારે કિંમત લગાવવાની અનુમતિ’ ની પછી થી, એર એશિયાએ ફેબ્રુઆરી ૨૦૧૩ની અંદર ભારતમાં સંચાલન માટે ફોરેન ઇન્વેસ્ટમેન્ટ પ્રમોશન બોર્ડ પાસે પોતનો પ્રસ્તાવ મંજુર કરવા માટે દરખાસ્ત કરી.

ટાટા ઇન્ડિયાએ એવી ઘોષણા કરી કે, આ ટાટા સન્સ અને ટેલેસટ્રા ટ્રેડ પ્લેસની સાથે એમની સયુંકત સેવા હશે. ટાટા સન્સ પોતાના બે નોન - એક્ઝિક્યુટિવ ડિરેક્ટર્સ ની સાથે પોતાનું પ્રતિનિધિત્વ કરશે. એર ઇન્ડિયા પોતાના સંચાલનમાં ઘણા શહેરોને સમાવવાનો વિચાર કરી રહ્યું છે, જેમાં ચેન્નાઈ ઈન્ટરનેશનલ હવાઈ મથક ને સંચાલનનું મુખ્ય કેન્દ્ર બનાવવાની સાથે સાથે બીજા ઘણા ૨ ટીયર અને ૩ ટીયર શહેરોનો સમાવેશ કરવામાં આવ્યો છે. કે પી એમ જી મુજબ એર એશિયાની શરૂઆત અન્ય એક ‘ચલણ સંબંધી યુદ્ધ’ ની પરિસ્થિતિ ઉત્પન્ન કરી શકે છે. ઉદાહરણ સ્વરૂપે, ભાડામાં ઘટાડો થશે તો યાત્રીઓની સંખ્યામાં પણ ચોક્કસપણે વૃદ્ધિ થશે. જેના પરિણામ સ્વરૂપે એર ટ્રાફિકમાં પણ ધીમે ધીમે વધારો થતો જશે, અંતઃ ભારતીય ઉડાન ક્ષેત્રોમાં પણ નાનાં મોટા સુધારા થઇ શકવાની સંભાવના છે. 

એર એશિયાએ શુરુઆતમાં આ એર લાયનમાં ૫૦ મિલિયન યૂ. એસ. ડોલરનું રોકાણ કર્યું હતું. ભારતમાં પોતાની કામગીરીની તૈયારી માટે, એર એશિયા સમગ્ર દેશભરમાં ટ્રાવેલ એજન્ટો સાથે ઓનલાઈન અને ઓફલાઈન સોદા કરવા લાગી ગયું. ૮ મે ૨૦૧૪ ના રોજ, એર એશિયા ઇન્ડિયાને ડી જી સી એ દ્વારા એર ઓપરેટર પરમીટ પ્રદાન કરવામાં આવી. ૩૦ મે ૨૦૧૪ ના રોજ, એર એશિયા ઇન્ડિયાએ બેંગલોર થી ગોવા માટે ટેક્સ સહિત રૂ. ૯૯૦ માં પોતાની પ્રથમ ઉડાનની  ઘોષણા કરી. સેવા ૧૨ જૂન થી શરૂ થશે.

## મેનેજમેન્ટ 
એર લાયનના નિર્માણ પૂર્વ, ટોની ફર્નાન્ડીઝએ એવી ઘોષણા કરી કે, તેઓ ઈચ્છે છે કે રતન ટાટા આ એર લાયનના ચેરમેન બને. પરંતુ આ વિચારને માંડી વાળ્યો, જો કે પછી તે (રતન ટાટા) એર એશિયા ઇન્ડિયા મેનેજમેન્ટના મુખ્ય સલાહકાર બન્યાં. ૧૫ મે ૨૦૧૩ ના રોજ એર એશિયા ઇન્ડિયાએ મેનેજમેન્ટ સલાહકાર તરીકે મિત્તુ ચાંડીલ્યને સી. ઈ. ઓ. ની પદવીથી નિયુક્ત કર્યા.

## સ્થળો
એર એશિયા ઇન્ડિયાએ ભારતમાં ૩ સ્થળોએ પ્રારંભિક કામગીરીની જાહેરાત કરી છે.

## કાફલો
એર એશિયા એર બસ એ ૩૨૦ – ૨૨૦ એર ક્રાફ્ટ માટેની કામગીરીની યોજના બનાવી રહ્યું છે. એર લાયન પહેલા તો ૩ અથવા ૪ એ ૩૨૦ને સમાવવાની નિયુક્તિ કરશે અને ત્યારબાદ ઝડપથી તેના કાફલામાં વધારો કરશે.

## સંદર્ભ
શ્રેણી:વ્યાપાર
શ્રેણી:કંપનીઓ
પુસ્તક પરબ

ગુજરાતી ભાષામાં પરબ શબ્દનો એક અર્થ તરસ્યાને પાણી આપવા માટે ઉભો કરેલી વ્યવસ્થા એવો થાય છે. અહીં "પુસ્તક પરબ" એટલે જ્ઞાનપિપાસા, વાચન, પુસ્તકોની તૃપ્તિ કરાવતું અભિયાન. પુસ્તકાલયોમાંથી પુસ્તકો પ્રાપ્ત કરવા એ બધાને માટે સહજ કામ નથી હોતું. પુસ્તક પરબ બધાને એક સરખી રીતે આવકારે છે. કોઈ પણ પ્રકારના ભેદભાવ વિના આ પુસ્તક પરબમાંથી પુસ્તકો લઇ જઈ શકાય છે.
 
ગુજરાતના ઘણા પ્રદેશોમાં પુસ્તકની પરબો ચાલે છે. એક તો અમદાવાદમાં માતૃભાષા અભિયાનના મધ્યસ્થ કાર્યાલયમાં અને અમદાવાદમાં દસ સ્થળે અને અમદાવાદ બહારના વિસ્તારોમાં આણંદ, ખેડબ્રહ્મા, થરા, નડિયાદ, વડોદરા, સુરત, રાજકોટ, ગોંડલ, પ્રાંતિજ, સુરેન્દ્રનગર, મોડાસા, હિંમતનગર, ગાંધીનગર, ભુજ, મુન્દ્રા, લુણાવાડા, કલોલ આટલા સ્થળો પર પુસ્તક પરબ મહિનાના પહેલા રવિવારે નિયમિત થાય છે. માતૃભાષા અભિયાને આગળ ધપાવેલો આ મહત્વનો પ્રકલ્પ છે.

માતૃભાષા અભિયાનના મધ્યસ્થ કાર્યાલય, સમુદાય શિક્ષણ ભવન, નવજીવન પ્રેસની પાસે, નિત્ય પુસ્તક પરબ ચાલે છે. પુસ્તક પરબમાં પુસ્તકો ભેટ આપવામાં આવે છે. પુસ્તક પરબને લોકો તરફથી પુસ્તકો અન્યને વાચવા માટે ભેટ મળે છે.

## આ પણ જુઓ
* માતૃભાષા અભિયાનની વેબસાઈટ 

શ્રેણી:ગુજરાતી સાહિત્ય
હોવાર્ડ ગોબિઓફ

**હોવાર્ડ ગોબિઓફ** (૧૯૭૧-૨૦૦૮) એ કોમ્પ્યુટર વિજ્ઞાની અને નૃત્યકાર હતા. તેઓ 'મેગ્ના કુમ લાઉડે' વડે કોમ્પ્યુટર અને ગણિતશાસ્ત્રની બેવડી ઉપાધિઓ મેળવીને મેરિલેન્ડ યુનિવર્સિટીમાંથી અનુસ્નાતક થયા હતા અને ત્યારબાદ કાર્નેગી મેલાન યુનિવર્સિટીમાંથી પી.એચડી. મેળવી હતી. તેઓ ૩૬ વર્ષની નાની વયે રક્ત કેન્સર ના કારણે અચાનક મૃત્યુ પામ્યા હતા.

## ગૂગલ ફાઇલ સિસ્ટમ
ગોબિઓફ એ ગૂગલની ફાઇલ સિસ્ટમના રચિયતાઓમાંના એક હતા, જે ગૂગલ દ્વારા વપરાતી તેમજ ગૂગલની પોતાની કોમ્યુટર ફાઇલ સિસ્ટમ છે. ગોબિઓફે "ગૂગલ ફાઇલ સિસ્ટમ," , વિશેનાં સંશોધન કાર્યમાં તેની રચના, કાર્યક્ષમતા અને તેના ખરા ઉપયોગ વિશેની માહિતી આપેલી છે.

## ગોબિઓફ ફાઉન્ડેશન
હોવાર્ડ ગોબિઓફે ૨૦૦૭માં પોતાનાં મૃત્યુ પહેલાં ગોબિઓફ ફાઉન્ડેશનની રચના કરી હતી. તેનો ઉદ્દેશ “દુનિયાને વધુ સારી બનાવવાનો છે.” આ ફાઉન્ડેશન શિક્ષણ, કળા, અને માનવ હક્ક માટે અનુદાન આપે છે.

## સંદર્ભો
શ્રેણી:વ્યક્તિત્વ
શ્રેણી:વૈજ્ઞાનિક
શ્રેણી:૧૯૭૧માં જન્મ
શ્રેણી:અમેરિકન વ્યક્તિત્વ
શ્રેણી:૨૦૦૮માં મૃત્યુ
દિલીપ કુમાર

**મહંમદ યુસુફ ખાન** (જન્મ ૧૧ ડિસેમ્બર ૧૯૨૨, – ૭ જુલાઈ ૨૦૨૧) **દિલીપ કુમાર** તરીકે જાણીતા ભારતીય ફિલ્મ કલાકાર છે. જેઓ "ટ્રેજેડી કિંગ" તરીકે પણ ખ્યાતનામ છે. અને સત્યજીત રાયે તેમને "the ultimate method actor" તરીકે ઓળખાવ્યા છે. તેમણે પોતાની કારકિર્દીની શરુઆત 'જ્વાર ભાટા' નામની ફિલ્મથી ૧૯૪૪માં કરી હતી. તેમની કારકિર્દી ૬ દાયકામાં ૬૦ ફિલ્મો વડે પથરાયેલી છે. તેમણે વિવિધ પ્રકારની ફિલ્મો જેવી કે પ્રણય આધારિત 'અંદાજ' (૧૯૪૯), 'આન' (૧૯૫૨) તેમજ નાટકીય 'દેવદાસ' (૧૯૫૫), રમુજી ફિલ્મ 'આઝાદ' (૧૯૫૫), ઐતહાસિક 'મુગલ-એ-આઝમ' (૧૯૬૦) તેમજ સામાજીક 'ગંગા જમુના' (૧૯૬૧)માં અભિનય કર્યો છે.

## જાહેર જીવન
280px|thumb|તાજેતરના વર્ષોમાં સાયરા બાનુ સાથે દિલીપ કુમાર|link=File:Dilip_Kumar_Saira_Banu_still7.jpg
દિલીપ કુમાર રાજ્ય સભાના સભ્ય તરીકે એક સત્ર માટે ચૂંટાયા હતા.

તેમને ૧૯૯૪માં દાદા સાહેબ ફાળકે અને ૧૯૯૮માં પાકિસ્તાનના સર્વોચ્ચ પારિતોષિક નિશાન-એ-ઇમ્તિઆઝ એનાયત કરવામાં આવ્યા હતા.

## અંગત જીવન
દિલીપકુમાર સૌપ્રથમ અભિનેત્રી કામિનિ કૌશલ સાથે પ્રેમમાં હતાં, પણ તેઓ તેણીના લગ્ન તેની સ્વર્ગવાસી બહેનનાં પતિ સાથે થવાથી પરણી ન શક્યા. ત્યારબાદ તેઓ મધુબાલા સાથે પ્રેમ સંબંધોમાં હતા, પરંતુ પરિવારના વિરોધના કારણે તેમનું લગ્ન ન થઇ શક્યું. તેઓએ ૧૯૬૬માં અભિનેત્રી અને સૌદર્યં સામ્રાજ્ઞી સાયરા બાનુ સાથે લગ્ન કર્યા, જે તેમનાથી ૨૨ વર્ષ નાની હતી. તેઓએ ૧૯૮૦માં અસ્મા સાથે બીજા લગ્ન કર્યા પણ આ લગ્ન વધુ સમય ટક્યા નહી.

## ફિલ્મનોંધ
## સંદર્ભ
## બાહ્ય કડીઓ
* દિલીપકુમારનાં ૯૦ વર્ષ
* દિલીપકુમારનું ટ્વિટર
* પેશાવર સિનેમાની દિલીપકુમારના યોગદાન પરનું પુસ્તક 

શ્રેણી:ભારતીય ફિલ્મ અભિનેતાઓ
શ્રેણી:બોલીવુડ
શ્રેણી:૧૯૨૨માં જન્મ
શ્રેણી:૨૦૨૧માં મૃત્યુ
શ્રેણી:દાદાસાહેબ ફાળકે પુરસ્કાર વિજેતા
વરતેજ (તા. ભાવનગર)

**વરતેજ (તા. ભાવનગર)** ભારત દેશના પશ્ચિમ ભાગમાં આવેલા ગુજરાતના સૌરાષ્ટ્ર વિસ્તારમાં આવેલા ભાવનગર જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા ભાવનગર તાલુકામાં આવેલું એક  ગામ છે. વરતેજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર તેમ જ દૂધની ડેરી જેવી સવલતો પ્રાપ્ય થયેલી છે.

## સાહિત્યમાં ઉલ્લેખ
ઝવેરચંદ મેઘાણી રચિત લોકકથા સંગ્રહ સૌરાષ્ટ્રની રસધાર ભાગ ૧ ની એક વાર્તા *રંગ છે રવાભાઈને* માં આ ગામનો ઉલ્લેખ આવે છે.

## સંદર્ભ
શ્રેણી:ભાવનગર તાલુકો
શ્રેણી:સૌરાષ્ટ્ર
ઓબેરોય ટ્રાયડેંટ

thumbnail|right|ઓબેરોઇ ટ્રાયડેંટ

**ઓબેરોય** અને **ટ્રાયડેંટ** પંચતારક હોટલમાંની બે ટ્રેડમાર્ક હોટલો છે જે ઓબેરોય હોટેલ્સ એન્ડ રિસોર્ટ્સ દ્વારા ચલાવવામાં આવે છે અને ક્યારેક તે કંપની જ તેની માલિકી ધરાવે છે. આ હોટલો ભારતના ઘણા શહેરોમાં અને દુનિયાના ઘણા દેશોમાં આવેલી છે. જ્યારે બન્ને હોટલો એક્સાથે એક જ ઇમારતમાં આવેલી હોય ત્યારે એક્સાથે તેને ઓબેરોય ટ્રાયડેંટ કહેવાય છે.

'ઓબેરોય હોટેલ્સ એન્ડ રિસોર્ટ્સ' અને 'ટ્રાયડેંટ હોટેલ' બોમ્બેમાં નરિમાન પોઇંટ પાસે આવેલી છે અને અલગ-અલગ તે 'ઓબેરોય, બોમ્બે' અને 'ટ્રાયડેંટ, નરિમાન પોઇંટ' તરીકે ઓળખાય છે. તે બન્ને 'ઓબેરોય હોટેલ્સ એન્ડ રિસોર્ટ્સ'ની માલિકી હેઠળ છે અને તેમના દ્વારા જ સંચાલિત છે. બન્ને હોટેલ્સ અલગ ઇમારતમાં છે પણ એક સાંકડા રસ્તાથી જોડાયેલી છે.

આ હોટલ શરુઆતમાં ઓબેરોય ટાવર્સ અને ઓબેરોય શેરેટોન તરીકે જાણીતી હતી. હિલ્ટન હોટેલ્સ કોર્પોરેશન અને ઓબેરોય હોટેલ્સ એન્ડ રિસોર્ટ્સ વચ્ચે માર્કેટિંગ જોડાણ દરમિયાન ૨૦૦૪થી એપ્રિલ ૨૦૦૮ સુધી હોટલ 'હિલ્ટન ટાવર્સ' તરીકે ઓળખાતી હતી. એપ્રિલ ૨૦૦૮માં હોટલને ફરીથી ટ્રાયડેંટ ટાવર્સ નામ આપવામાં આવ્યુ.

## માલિકી
કુળપિતા દ્વારા ચાલતા ઓબેરોય પરિવારમાં શ્રી પી.આર.એસ. ઓબેરોય ઇ.આઇ.એચ. લિમિટેડ (EIH Ltd.)માં ૩૨.૧૧ % હિસ્સા સાથે મુખ્યત્વે હિસ્સેદાર છે. સિગારેટથી હોટેલ કોર્પોરેશન દ્વારા ITC Ltd. ઇ.આઇ.એચ. લિમિટેડમાં લગભગ ૧૪.૯૮ % હિસ્સો ધરાવે છે. ITC Ltd. જેની માલિકી સ્વયંસંચાલિત ખુલ્લા પ્રસ્તાવ કળની અનિશ્ચિત્તતાની નજીક ૧૫ % છે એનુ દબાણ ઓછુ કરવા, ઓબેરોય પરિવારે ઇ.આઇ.એચ. લિમિટેડનો ૧૪.૧૨ % હિસ્સો મુકેશ અબાંણી દ્વારા ચાલતી રિલાયંસ ઇંડસ્ટ્રી એન્ડ હોલ્ડિંગ પ્રાઇવેટ લિમિટેડમાં કાઢી નાખ્યો. ૧,૦૨૧ કરોડ રુપિયાની કિંમતના ઇ.આઇ.એચ. લિમિટેડના શેર ઔદ્યોગિક સાહસની કિંમતે ૭,૨૦૦ કરોડ રુપિયાએ શેરનું વેચાણ ૩૦ ઓગસ્ટ ૨૦૧૦ના રોજ  થયું. હમણા રિલાયંસના શેર ITC કરતા ફરીથી વધ્યા અને રિલાયંસ ઇન્ડસ્ટ્રી માટે એકંદરે ૨૦ %એ રહ્યા.
 
## નવેમ્બર ૨૦૦૮ આતંક્વાદી હુમલો
૨૬ નવેમ્બર ૨૦૦૮ના દિવસે 'ઓબેરોય, બોમ્બે' અને 'ટ્રાયડેંટ, નરિમાન પોઇંટ' પર પાકિસ્તાની આતંકવાદી જૂથના આતંકવાદીઓએ હુમલો કર્યો હતો. ૩ દિવસના ઘેરા દરમિયાન ૩૨ કર્મચારિઓ અને મહેમાનો માર્યા ગયા હતા.

## હોટેલ્સની યાદી 
thumbnail|right|ઓબેરોય, નવી દિલ્લી
**ઓબેરોય હોટેલ્સ એન્ડ રિસોર્ટ્સ** 
**ભારતમાં:**
* ઓબેરોય, નવી દિલ્લી 
* ઓબેરોય, બેંગ્લોર 
* ઓબેરોય ગ્રાન્ડ, કલકત્તા 
* ઓબેરોય ટ્રાયડેંટ, બોમ્બે 
* ઓબેરોય અમરવિલાસ, આગ્રા
* ઓબેરોય રાજવિલાસ, જયપુર 
* ઓબેરોય ઉદયવિલાસ, ઉદેપુર (નંબર ૪, દુનિયાની શ્રેષ્ઠ હોટેલ્સ, ૨૦૧૨) 
* વાઇલ્ડ્ફ્લાવર હોલ, હિમાલયમાં શિમલામાં
* ઓબેરોય સેસિલ, શિમલા 
* ઓબેરોય, મોટર વેસલ વ્રુન્દા, બેક વોટર ક્રુઝર, કેરાલા
* ઓબેરોય વન્યવિલાસ, સવાઇ મધુપુરમાં રણથમ્ભોરમાં 
* ઓબેરોય, ગુડ્ગાવ

**ઇંડોનેશિયામાં:**
* ઓબેરોય, બાલી  
* ઓબેરોય, લોમ્બોક 

**મોરિશિયસમાં:** 
* ઓબેરોય, મોરિશિયસ

**ઇજિપ્તમાં:** 
* ઓબેરોય, સાલ્હ હશિશ, રેડ સી 
* ઓબેરોય ઝહરા, લક્ઝરી નાઇલ ક્રુઝર
* ઓબેરોય ફીલે, નાઇલ ક્રુઝર

**સાઉદી અરેબિયામાં:**
* ઓબેરોય, મદિના 

**યુ. એ. ઇમાં:**
* ઓબેરોય, દુબઇ 
**
**ટ્રાયડેંટ હોટેલ્સ:'*** 

**ભારતમાં:*'
* ટ્રાયડેંટ, આગ્રા
* ટ્રાયડેંટ, ભુવનેશ્વર
* ટ્રાયડેંટ, ચેન્નાઇ
* ટ્રાયડેંટ, કોઇમ્બતુર (બાંધકામ હેઠળ) 
* ટ્રાયડેંટ, કોચીન  
* ટ્રાયડેંટ, ગુડ્ગાવ  
* ટ્રાયડેંટ, જયપુર  
* ટ્રાયડેંટ, બાન્દ્રા કુર્લા, બોમ્બે  
* ટ્રાયડેંટ, નરિમાન પોઇંટ, બોમ્બે 
* ટ્રાયડેંટ, ઉદેપુર  
* ટ્રાયડેંટ, હૈદરાબાદ  
* ભારતમાં બીજા સમુહની હોટેલ્સ: 
* ક્લાર્ક્સ હોટેલ, શિમલા 
* મૈડેન હોટેલ,દિલ્લી
## સંદર્ભ
## બાહ્ય કડીઓ
*ઓબેરોય મુંબઈ
*ટ્રાયડેન્ટ હોટલ્સ
*નામકરણની સમજૂતી 

શ્રેણી:પ્રવાસન
ગોરડ

**ગોરડ ** એ એક મધ્યમ કદનું કાંટાળૂ વૃક્ષ છે જે મોટાભાગે સુકા-પાનખર પ્રકારનાં જંગલોમાં જોવા મળે છે. સહારા-ના-પેટા-વિભાગો, ઓમાન, પાકીસ્તાન અને પશ્ચિમ ભારતમાં આ વૃક્ષ આસાનીથી જોવા મળે છે. વૃક્ષ ઉચાઇમાં ૫ થી ૧૦ મિટર જેટલું ઉચુ થઇ શકે છે. થડનો ધેરાવા નો વ્યાસ ૩૦ સે.મી. સુઘીનો વધી શકે છે.

શ્રેણી:વનસ્પતિ
ધ પાર્ક ચેન્નાઇ

thumbnail|right|પાર્ક હોટેલ્સ, ચેન્નાઇ
પાર્ક ચેન્નાઇ એક પાંચ સિતારા ડિલક્ષ હોટેલ છે જે અન્ના સલાઇ, ચેન્નાઇ, ભારતમાં અન્ના ફ્લાયઓવર જંકશન પાસે જુના જેમિની સ્ટુડિયોના પ્રાંગણમાં આવેલી છે. હોટેલ અપીજય સુરેન્દ્ર ગ્રુપના ભાગરૂપે લગભગ ૧,૦૦૦ મિલિયન રૂપિયાના રોકાણ દ્વારા આ હોટેલ ૧૫ મે, ૨૦૦૨ના રોજ ઊભી કરવામાં આવી હતી.

## ઇતિહાસ
જે સ્થળે આજે પાર્ક હોટેલ આવેલી છે ત્યાં ૧૯૪૦મી સદીની એક ઐતિહાસિક ફિલ્મ સ્ટુડિયો, જેમિની સ્ટુડિયો આવેલી હતી. તમિલ ફિલ્મ મેકર એસ. એસ. વસને મોશન પિક્ચર પ્રોડ્યુસરને ખરીદી તેને તેઓના મિત્ર કે.સુબ્રમણિયમના સ્ટુડિયો સાથે જોડ્યુ, જે ૧૯૪૦માં આગ લાગવાથી નષ્ટ થઇ હતી અને માઉંટ રોડ પર ન્યાયાલયમાં હરાજીમાં રુપિયા ૮૬,૪૨૭-૧૧-૯ ખરીદી હતી, એકી સંખ્યા કર્મચારીઓના અધુરા વેતનમાં વ્યાજ ઉમેરીને લાવવામાં આવી છે. સ્ટુડિયોને ફરીથી બાધંવામાં આવી અને જેમિની સ્ટુડિયોના નામથી ખોલવામાં આવી જે આગળ જતાં સરસ સ્ટુડિયોમાંની એક અને ઉપમહાદ્વિપનું એક પૌરાણિક ફિલ્મ પ્રોડક્શન સેન્ટર બની ગયુ. જેમિની પિકચર્સ ૧૯૭૦ની સદીમાં પડી ગયુ પણ તે સ્ટુડિયો અને સાધનો ભાડે આપવાના ધંધા તરીકે સફળ રહ્યુંં. ૧૯૯૦માં ખરીદદારો માટે અનુકુળ નથી એમ માનીને સ્ટુડિયોના પ્રાંગણના ખુણામાં બે ઇમારતો બાંધવામાં આવી. ૨૧મી સદીના પ્રારંભે કલકત્તામાં આવેલી પાર્ક ગ્રુપ ઓફ હોટેલ્સે પ્રાંગણની ત્રણ સિતારા જમીન ખરીદી અને તેને વૈભવી પાંચ સિતારા હોટેલમાં પરિવર્તિત કરી, ૧૫ મે ૨૦૦૨ના રોજ ખોલવામા આવી. એ જ વર્ષમાં બીજો ભાગ ઇંડિયન બેંક દ્વારા અનામત કરેલી કિંમત રુપિયા ૯૩૦ મિલિયન સાથે હરાજી માટે ગોઠવવામાં આવી.

૨૦૧૦માં જમીનની ખુલ્લી જગ્યાની અનામત(OSR)ની માલિકી કે જેની ઉપર ફુવારા સાથે હોટેલની ફરતે દિવાલ બાંધી હતી તે બાબતે હોટેલની ચેન્નાઇ કોર્પોરેશન સાથે કાનુની લડાઈ થઈ હતી.

## હોટેલ
કળાના ખ્યાલવાળી બ્યુટીક હોટેલમાં ૨૧૪ ઓરડાઓ છે જેમા ૧૨૭ ડિલક્ષ રૂમ, ૩૧ લક્ઝરી રૂમ, ૪૧ રહેવાસી રૂમ, ૬ સ્ટુડિયો સ્યુટ્સ, ૫ ડિલક્ષ સ્યુટ્સ, ૩ પ્રિમિયર સ્યુટ્સ અને એક પ્રેસિડેંશિયલ સ્યુટ છે. જમવાની સુવિધા માટે હોટેલમાં લોટ્સ નામની એક થાઇ ઉપાહાર ગ્રુહ, સિકસ-ઓ-વન બાર, પાસ્તા ચોકો બાર અને આઠમાં માળે એક્વા ઉપાહાર ગૃહ આવેલા છે. શહેરના ચામડાના ઉધોગના બહુમાન તરીકે હોટેલમાં લેધર બાર નામનો એક બાર પણ આવેલો છે. હોટેલમાં એક શોપિંગ આર્કેડ પણ છે.

## બક્ષિશ
૨૦૦૬માં ફોર્બ્સે પાર્ક હોટેલ ચેન્નાઇમાં ઇટાલિયન શેફ એંતોનિયો કાર્લુશિયો દ્વારા તૈયાર થયેલી વાનગીઓની યાદી માટે ભારતની ૧૦ સૌથી શ્રેષ્ઠ સૌથી ખર્ચાળ ઉપાહાર ગ્રુહમાંની એકનું એટ્રિયમ આપ્યુ.
## આ પણ જુઓ
ચેન્નાઇની હોટેલ્સ

ચેન્નાઇની ઉંચી ઇમારતોની યાદી
## સંદર્ભ
## બાહ્ય જોડાણો
સત્તાવાર વેબસાઇટ 

શ્રેણી:પ્રવાસન
શ્રેણી:કંપનીઓ
કંદહાર

**કંદહાર** (પુશ્તુ: کندهار‎ Kandahār, પર્શિયન: قندهار, Qandahār) એ અફઘાનિસ્તાનનું બીજું સૌથી મોટું શહેર છે. તે કંદહાર પ્રાંતની રાજધાની છે અને દેશના દક્ષિણ ભાગમાં સમુદ્ર સપાટીથી ૧,૦૧૦મીની ઉંચાઇ પર આવેલું છે. અર્ઘહાનદાબ નદી શહેરના પશ્ચિમ ભાગમાંથી પસાર થાય છે.

કંદહારની વસ્તી ૨૦૧૫માં લગભગ ૫,૫૭,૧૧૮ હતી.

## સંદર્ભ 
## બાહ્ય કડીઓ
સૂર્ય (દેવ)

**સૂર્ય** કે **આદિત્ય** એ શાસ્ત્રીય હિંદુ ધર્મ પ્રમાણે એક મુખ્ય દેવ છે. વેદોમાં મિત્ર, વરુણ અને સવિતા/સવિતૃને સંબંધિત સંખ્યાબંધ ઋચાઓ સમર્પિત છે. ભાનુ, ભાસ્કર, દિવાકર, સૂર્યનારાયણ, વગેરે સૂર્ય દેવના અન્ય નામો છે.

વેદિક મંત્રોમાં સૌથી પવિત્ર એવો ગાયત્રી મંત્ર પણ સૂર્યને સમર્પિત ગણાય છે. ભારતમાં ઓરિસ્સામાં આવેલું કોણાર્કનું મંદિર સૂર્ય દેવને સમર્પિત છે.

ગુર્જરો સૂર્યપૂજક ગણાય છે.

## આ પણ જુઓ 
* વિવસ્વાન

## સંદર્ભ
શ્રેણી:દેવી દેવતા
શ્રેણી:હિંદુ દેવતા
ભોપાલ - બિલાસપુર એક્સપ્રેસ

**ભોપાલ - બિલાસપુર એક્સપ્રેસ**/ **પેસેંજર** અથવા બિલાસપુર એ મધ્ય પ્રદેશની રાજધાની ભોપાલ શહેરના ભોપાલ જંક્શન રેલ્વે સ્ટેશન અને છત્તીસગઢના બિલાસપુર વચ્ચે દોડતી એક્સપ્રેસ યાત્રી ટ્રેન સેવા છે.

## ક્રમ અને નામકરણ
ટ્રેનનો ક્રમ ૧૮૨૩૫ ભોપાલથી બિલાસપુર, છત્તિસગઢ અને ૧૮૨૩૬ બિલાસપુર, છત્તિસગઢ થી ભોપાલ.
ટ્રેન બંન્ને બાજુથી સામાન્ય રીતે 'બિલાસપુર'ના નામથી ઓળખાય છે જે તેના મુકામ અને ઉગમ સ્થળના શહેરના નામનું સુચન કરે છે.

## આવવા અને જવાની માહિતી
ટ્રેન રોજ બંન્ને બાજુથી ચલાવવામાં આવે છે. ટ્રેન ક્રમાંક ૧૮૨૩૫ રોજ સવારે ૮:૦૦ કલાકે ભોપાલ જંક્શનથી ઉપડે છે, જ્યારે પાછી ફરતી ટ્રેન ક્રમાંક ૧૮૨૩૬ ૧૭.૩૦ કલાકે ભોપાલના ભોપાલ નિશાતપુરા રેલ્વે સ્ટેશને આવે છે.

## મુસાફરીનો માર્ગ અને રોકાણ
ટ્રેન ૬૩ કરતા વધારે રોકાણો સાથે બીના – કટની રેલ માર્ગ પર દોડે છે. ટ્રેન શહેરી રેલ્વે સ્ટેશનની સાથે પરાના રેલ્વે સ્ટેશનોએ પણ રોકાણ કરે છે. મુખ્ય સ્ટેશનમાં નીચેના શહેરોનો સમાવેશ થાય છે:

* ભોપાલ જંક્શન
* ભોપાલ નિશાતપુરા
* ભોપાલ સુખસેવાનગર
* ભોપાલ દિવાનગંજ
* સલામતપુર 
* સાંચી
* વિદીષા 

* ગુલાબગંજ 
* ગંજ બસોડા 
* કાલ્હાર
* મન્ડી બમોરા 
* બીના જંક્શન 
* માલ્ખેડી
* ખુરાઇ બઘોરા 

* ખુરાઇ
* ખુરાઇ સુમરેરી 
* જેરુવાખેડા 
* ઇસારવાડા
*  સુમેર 
* નરિઆઓલી 
* સૌગોર રતોના 

* સૌગોર 
* સૌગોર મક્રોનિયા 
* સૌગોર ગણેશગંજ 
* પથારિયા 
* લિધોરા ખુર્દ 
* ગિરવાડ 
* અસ્લાના 

* ડામોહ 
* ડામોહ બંદક્પુર 
* કુંડલપુર 
* સલાઇયા 
* સગોની 
* કટની 
* શાહ્ડોલ 

* નવરોઝાબાદ 
* બિરસીંઘપુર 
* ઉમારીયા 
* અનુપપુર જંક્શન 
* ભંવર ટોંક
* રૂપોંડ 
* બિલાસપુર જંક્શન

## બોગીની રચના
ટ્રેન એક પેસેંજર ટ્રેન છે અને તેમાં વાતાનુકૂલિત ડબ્બો નથી.

## અંદાજીત ઝડપ અને આવૃત્તિ
ટ્રેન ક્રમાંક ૧૮૨૩૫ ભોપાલ – બિલાસપુર એક્સપ્રેસ ૫૪ કિલોમીટર પ્રતિકલાકની અંદાજીત ઝડપે ભોપાલ જંક્શનથી ખુરાઇ રેલ્વે સ્ટેશન સુધી દોડે છે. પછી ખુરાઇ સુમરેરી (ખુરાઇનુ પરાનું રેલ્વે સ્ટેશન)થી બિલાસપુર, છત્તિસગઢ જાય છે તેની અંદાજીત ઝડપ ૪૦ કિલોમીટર પ્રતિકલાકથી ઘટી જાય છે.
 
ટ્રેન ક્રમાંક ૧૮૨૩૬ બિલાસપુર – ભોપાલ પેસેંજર એ ફક્ત પેસેંજર ટ્રેન છે જે ૩૪ કિલોમીટર પ્રતિકલાકની અંદાજીત ઝડપે ભોપાલ સુધીના દરેક સ્ટોપ પર રોકાણ કરે છે.

ટ્રેન રોજ બંન્ને શહેરોથી ચલાવવામાં આવે છે જે ૨૩ કલાક્માં ૭૨૦ કિલોમીટરનું કુલ અંતર કાપે છે.

## બીજી સેવા ( જોડાણ એક્ષ્પ્રેસ)
* ૧૮૨૨૯/૧૮૨૩૦  ભોપાલ – ચીરમીરી પેસેંજર 

## ભોપાલથી બિલાસપુરની બીજી ટ્રેન
* મહાનદી એક્ષ્પ્રેસ (રદ્દ થયેલ)
* નર્મદા એક્ષ્પ્રેસ 
* અમરકંટક એક્ષ્પ્રેસ 
* ગોંડ્વાના એક્ષ્પ્રેસ 
* છગ્ગિતસઢ એક્ષ્પ્રેસ

## બાહ્ય જોડાણો
ટ્રેનના સમયની યાદી 

## સંદર્ભ
શ્રેણી:ભારતીય રેલ
ધરો આઠમ

**ધરો આઠમ** ભાદરવા સુદ આઠમને દિવસે ઉજવાય છે. સ્ત્રીઓ ધરો આઠમના દિવસે ધરો (ધ્રો, ધ્રોખડ) કે દૂર્વાની પૂજા કરે છે. આ દિવસે માતા પોતાના સંતાન માટે વ્રત રાખે છે, આગલા દિવસે રાંધેલું ટાઢું જમે છે અને ખાસ કરીને ચોખા અને બાજરીની કુલેર ખાય છે. હિંદુ ધર્મમાં મૃતકની ઉત્તરક્રિયાઓમાં ધરો આઠમના દીવસે ધરોની છાબડી આપવાની પણ એક વિધી હોય છે જેમાં મોટે ભાગે મૃતકની પુત્રીને છાબડીમાં વસ્ત્ર અને ધરોનું દાન આપવામાં આવે છે.

## સંદર્ભ
શ્રેણી:તહેવાર
ચોલ સામ્રાજ્ય

**ચોલ સામ્રાજ્ય** (તમિલ: சோழர்) એ દક્ષિણ ભારતના ઇતિહાસમાં સૌથી લાંબો સમય રાજ કરનાર એક સામ્રાજ્ય હતું. આ તમિલ સામ્રાજ્યનો સૌથી જૂનો ઉલ્લેખ ઇસ પૂર્વે ત્રીજી સદીના મોર્ય સામ્રાજ્યના અશોકના શિલાલેખોમાં મળે છે. આ સામ્રાજ્યનો શાસન કાળ ૧૩મી સદી સુધી વિવિધ વિસ્તારોમાં ફેલાયેલો હતો. ચોલ વંશ નો સંસ્થાપક વિજયાલય હતો પરંતુ આ વંશનો વાસ્તવિક સંસ્થાપક રાજરાજ પ્રથમ હતો જેને ચેર, પાંડ્યો, વેન્ગીના પૂર્વી ચાલુક્યો, કલિંગ અને માલદીવ પર વિજય મેળવીને નૌકાસેનાનું ગઠન કર્યું હતું. રાજરાજ પ્રથમે તંજાવુરમાં બૃહદેશ્વર મંદિરનું નિર્માણ કરાવ્યું હતું. રાજરાજ પ્રથમ પછી તેનો પુત્ર રાજેન્દ્ર પ્રથમે ગંગેકોડ ચોલાપુરમ નામના નગરની સ્થાપના કરી હતી. ચોલ વંશનો અંતિમ શાસક ફૂલોટુંગ પ્રથમ હતો.

## સંદર્ભ 
શ્રેણી:ઇતિહાસ
શ્રેણી:ચોલ સામ્રાજ્ય
શ્રેણી:ભારતના રાજવંશ
મહીસાગર જિલ્લો

**મહીસાગર** કે **મહિસાગર જિલ્લો** ગુજરાત રાજ્યમાં આવેલો જિલ્લો છે. લુણાવાડા આ જિલ્લાનું મુખ્ય મથક છે.

## ઇતિહાસ 
મહીસાગર જિલ્લો ૧૫મી ઓગસ્ટ, ૨૦૧૩એ પંચમહાલ અને ખેડામાંથી છુટો પડ્યો હતો. ખેડા જિલ્લામાંથી બાલાસિનોર અને વિરપુર તાલુકાઓ વિભાજીત થઈ નવા મહીસાગર જિલ્લામાં જોડાયા, જ્યારે ગળતેશ્વર નવો તાલુકો બની ખેડા જિલ્લામાં રહ્યો. પંચમહાલ જિલ્લામાંથી લુણાવાડા, ખાનપુર, કડાણા અને સંતરામપુર તાલુકાઓનો સમાવેશ આ નવા બનેલા જિલ્લામાં થયો છે.

## રાજકારણ 
### વિધાન સભા બેઠકો 
|}

## સંદર્ભ
## બાહ્ય કડીઓ 
* મહીસાગર જિલ્લા પંચાયત

શ્રેણી:ગુજરાતના જિલ્લાઓ
વકતાપુરા (તા. ધાનેરા)

**વકતાપુરા (તા. ધાનેરા)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ધાનેરા તાલુકામાં આવેલું એક  ગામ છે. વકતાપુરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:ધાનેરા તાલુકો
સચિન–જીગર

**સચિન-જીગર** બોલિવુડ સંગીતકાર બેલડી છે. સચિન સંઘવી અને જીગર સરૈયા બંને મૂળ ગુજરાતી છે. તેમણે બોલિવુડની તાજેતરમાં આવેલી ઘણી ફિલ્મોમાં સંગીત આપ્યુ છે. સ્વતંત્ર સંગીતકાર તરીકે બોલિવુડમાં પદાર્પણ કરતા પહેલા તેઓ પ્રખ્તાત સંગીતકાર પ્રિતમ સાથે સહાયક તરીકે કામ કરતા હતા.

## કારકિર્દી
સચિન-જીગર બોલિવુડની ફિલ્મોમાં આવતા પહેલા થિએટર અને ટેલિવિઝન ધારાવાહિક શ્રેણી માટે સંગીત આપતા હતા. આ ઉપરાંત તેઓએ ઘણી વિજ્ઞાપન ફિલ્મો માટે પણ જીંગલ્સ બનાવી છે. તેઓએ લગભગ ૫૦૦ કરતા પણ વધુ નાટકો અને ધારાવાહિક શ્રેણીઓ માટે સંગીતના વિવિધ પાસાઓ ઉપર કામ કર્યુ છે. જીગર સરૈયા રાજેશ રોશનની સાથે સહાયક સંગીતકાર તરીકે કામ કરતા હતા. આ સમયે તેમના મિત્ર અમિત ત્રિવેદીએ જીગરની મુલાકાત સચિન સંઘવી સાથે કરાવી હતી. ત્યારબાદ બંને ભેગા મળીને પ્રિતમ સાથે મ્યુઝિક એરેન્જ્મેન્ટ માટે કામ કરવાનુ શરૂ કર્યુ હતુ.

ઉપરાંત તેમણે બોલિવુડના વિશાલ-શેખર, એ. આર. રહેમાન, અનુ મલિક, નદીમ શ્રવણ જેવા ખ્યાતનામ સંગીતકારો સાથે પ્રોગ્રામર તેમજ એરેન્જર તરીકે કામ કર્યુ છે.

૨૦૦૯માં તેમણે ફિલ્મ પાર્ટનર માટે સૌપ્રથમવાર ગીત કંપોઝ કર્યુ હતુ. ત્યારબાદ તેમણે એક સ્વતંત્ર સંગીતકાર તરીકે ૨૦૧૧માં આવેલી ફિલ્મ ફાલતુ માટે સંગીત દિગ્દર્શન કર્યુ હતુ. આ ફિલ્મના બે ગીતો "તેરે સંગ" તથા "ચાર બજ ગયે લેકીન પાર્ટી અભી બાકી હૈ" હીટ થયા હતા. વર્ષ ૨૦૧૧માં તેમણે "હમ તુમ ઔર શબાના" તેમજ "શોર ઇન ધ સિટી" માટે સંગીત નિર્માણ કર્યુ હતુ.

શ્રેણી:સંગીતકાર
જટાયુ

[thumb|right|જટાયુની પાંખો કાપતો રાવણ, [રાજા રવિ વર્માનું ચિત્ર |link=File:Ravi_Varma-Ravana_Sita_Jathayu.jpg]]

ભારતીય મહાકાવ્ય *રામાયણમાં*, **જટાયુુ** (Sanskrit: जटायुः *Jatāyu*, Tamil: *Chatayu*, થાઇ: *Sadayu*, મલય: *Jentayu* અથવા *Chentayu*, ઇન્ડોનેશિયન: *Burung Jatayu* એટલે કે "જટાયુ પક્ષી") એ અરુણનો પુત્ર અને ગરુડનો ભત્રીજો છે. જટાયુ ગીધના રુપમાં, રાજા દશરથ (રામના પિતા)નો જૂનો મિત્ર છે. જટાયુ જ્યારે રાવણ સીતાનું હરણ કરીને લંકા લઇ જતો હોય છે ત્યારે સીતાને બચાવવાનો પ્રયત્ન કરે છે. જટાયુ બહાદુરીથી લડે છે પણ જટાયુ વૃદ્ધ હોવાથી રાવણ સામે ઘાયલ થાય છે. રામ અને લક્ષ્મણ સીતાને શોધવા જતી વખતે મૃત્યુ શૈયા પર પડેલા જટાયુને મળે છે અને તેમની લડાઇ અને રાવણ કઇ દિશામાં ગયો તેનું માર્ગદર્શન મેળવે છે.

જટાયુ અને તેનો ભાઇ સંપાતિ, જ્યારે જુવાન હોય છે ત્યારે ઊંચા ઉડવાની હોડ લગાવે છે. આ હોડમાં તેઓ એવી ઊંચાઇ પર પહોંચે છે કે જ્યાં સૂર્યની જ્વાળાઓ તેમની પાંખો બાળી નાખવાની શરુઆત કરે છે. પોતાના ભાઇને બચાવવામાં સંપાતિ પોતાની પાંખો ખોઇ બેસે છે અને ત્યાર પછીનું જીવન ધરતી પર જ ગુજારે છે.

જ્યારે જટાયુ ઘાયલ થઇને જમીન પર પડ્યો હોય છે અને ભગવાન રામ ત્યાં આવે છે, રામ તેને મોક્ષ આપે છે.

વાયકા અનુસાર લેપક્ષી એ જટાયુ ઘાયલ થઇને પડ્યો હોય છે એ જગ્યા છે. રામાર્કાલ મેટ્ટુ એ જટાયુના નિર્વાણનું સ્થળ ગણાય છે. રામે *લે પક્ષી* કહીને બોલાવેલું એથી એ સ્થળનું નામ લેપક્ષી પડ્યું છે.

## સંદર્ભ 
## આ પણ જુઓ 
**Dictionary of Hindu Lore and Legend* (ISBN 0-500-51088-1) by Anna Dhallapiccola
**Ramayana* (ISBN 0-89744-930-4) by C. Rajagopalachari

શ્રેણી:રામાયણ
શ્રેણી:પૌરાણિક પાત્રો
દ્રષ્ટિ ધામી

**દ્રષ્ટિ ધામી** ભારતીય અભિનેત્રી તેમ જ મૉડેલ છે. તેણી *દિલ મીલ ગયે*, *ગીત - હુઈ સબસે પરાઈ* તેમ જ *મધુબાલા* નામની ટીવી ધારાવાહી શ્રેણીઓમાં પોતાનો અભિનય આપી રહી છે. *ઝલક દિખલા જા*ના છઠ્ઠા સંસ્કરણની તેણી વિજેતા રહી છે.

## સંદર્ભો 
## બાહ્ય કડીઓ 
* 

શ્રેણી:વ્યક્તિત્વ
શાહબુદ્દીન રાઠોડ

**શાહબુદ્દીન રાઠોડ** ગુજરાતના જાણીતાં હાસ્ય કલાકાર અને હાસ્ય લેખક છે. તેઓ તેમની આગવી શૈલી માટે જાણીતા છે.

## સર્જન
તેમણે ૧૩ પુસ્તકો ગુજરાતીમાં અને ૧ પુસ્તક હિંદીમાં લખ્યું છે. તેમનાં પુસ્તકોમાંથી ચાર બીજાં પુસ્તકો ડો. જગદીશ ત્રિવેદીએ સંપાદન કર્યા છે.

### હાસ્ય પુસ્તકો
## સંદર્ભ
## બાહ્ય કડીઓ 
* સ્પિકબિન્દાસ.કોમ પર ઇન્ટરવ્યુ
* 
* 
* 

શ્રેણી:ગુજરાતી સાહિત્યકાર
શ્રેણી:ગુજરાતી વ્યક્તિત્વ
શ્રેણી:હાસ્ય સાહિત્યકાર
શ્રેણી:પદ્મશ્રી પુરસ્કાર વિજેતાઓ
શ્રેણી:૧૯૩૭માં જન્મ
ગુજરાત વડી અદાલત

**ગુજરાત ઉચ્ચ ન્યાયાલય** એ ભારતના ગુજરાત રાજ્યની **વડી અદાલત** છે. તેની સ્થાપના ૧ મે ૧૯૬૦ના રોજ *બોમ્બે રી-ઓર્ગેનાઇઝેશન એક્ટ, ૧૯૬૦* હેઠળ મુંબઇ રાજ્યમાંથી છૂટા પડ્યા બાદ કરવામાં આવી હતી.

## પૂર્વ મુખ્ય ન્યાયાધીશો
## સંદર્ભ 
શ્રેણી:ગુજરાત
ઔરંગાબાદ જન શતાબ્દી એક્સપ્રેસ

**ઔરંગાબાદ જન શતાબ્દી એક્સપ્રેસ** દિવસના સમય દરમ્યાનની **જન શતાબ્દી** શ્રેણીની ટ્રેન છે, જે પ્રસ્થાનના દિવસે જ પોતાના અંતિમ સ્ટેશન પર પાછી આવી જાય છે. આ ટ્રેન ઐતિહાસિક નગર ઔરંગાબાદને મહારાષ્ટ્રનાં પાટનગર મુંબઈ સાથે જોડે છે. જન શતાબ્દી એક્સપ્રેસ ઔરંગાબાદથી મુંબઈ માટે સૌથી વધારે ઝડપી અને સર્વાધિક સુવિધાઓ વાળો વિકલ્પ છે.

## વ્યુત્પત્તિશાસ્ત્ર
જન એ સંસ્કૃત ભાષાનો શબ્દ છે, જેનો અર્થ થાય છે 'લોકો'. એટલા માટે જન શતાબ્દીની સેવાઓ ખાસ કરીને લોકોના હિત માટે કરવામાં આવેલી છે. જન શતાબ્દી એક આંતર-શહેર સુપર ફાસ્ટ ટ્રેન છે, જે ટ્રેન મુખ્યત્વે ભારતના બે મહાનગરોને જોડે છે. આ ટ્રેન મારફતે મુસાફરી કરવા માટેનું ભાડું ઓછું અને હકીકતલક્ષી છે. પૂરી પાડવામાં આવતી સગવડો તથા ઓછાં ભાડાને ધ્યાનમાં રાખીને આ ટ્રેનને શતાબ્દી ટ્રેનોનાં એક સૌથી નીચા સ્તરના પ્રકારની ટ્રેન કહી શકાય છે. 

## ઔરંગાબાદ જન શતાબ્દી (સમય પત્રક)
૧૨૦૭૧ / ૧૨૦૭૨ ઔરંગાબાદ જન શતાબ્દી એક્સપ્રેસ મુંબઈના દાદર રેલ્વે સ્ટેશન તથા ઔરંગાબાદ વચ્ચે ચાલે છે. એક સમયે આ ટ્રેનના પરિપથમાં વધારો કરીને મુંબઈના છત્રપતિ શિવાજી ટર્મિનલ સુધી તેને લંબાવવામાં આવી હતી, પણ જૂલાઈ ૨૦૧૩થી અમલમાં આવેલી સમયસારણી મુજબ આ ટ્રેન પુનઃ દાદર સુધી કરી દેવામાં આવી ગઈ છે તથા હવે આ પોતાની રેક ૧૨૦૫૧ ૫૨ મડગાવ જન શતાબ્દી એક્સપ્રેસની સાથે શેર કરે છે.

**ટ્રેન ૧૨૦૭૧**

**ટ્રેન ૧૨૦૭૨**

## સામાન્ય જાણકારી
જયારે આ ટ્રેન ઔરંગાબાદથી પ્રસ્થાન કરે છે ત્યારે આ ટ્રેનનો ક્રમાંક ૧૨૦૭૨ હોય છે. આ ૦૬:૦૦ વાગ્યે પ્રસ્થાન કરે છે તથા દાદર ૧૨:૩૦ વાગ્યે પહોંચી જાય છે. આ રીતે જોવા જઈએ તો આ ટ્રેન ૬.૫ (સાડા છ) કલાકનો સમય લે છે અને ૩૭૪ કિમી લાંબી મુસાફરી પૂર્ણ કરે છે. મુસાફરી દરમ્યાન આ ટ્રેન મનમાડ, નાસિક, કલ્યાણ, થાણે અને દાદર સ્ટેશને થોભે છે, એનો મતલબ કે આ ટ્રેન માત્ર ૫ આંતરિક સ્ટેશનો પર જ થોભે છે. પરંતુ આ ટ્રેન ઓપરેટિંગ સ્ટોપ્સના રૂપમાં અન્ય બે સ્ટેશન કસારા અને લાગતપુરીમાં પણ ઉભી રહે છે. પાછા ફરતી વખતે આ ટ્રેનનો ક્રમાંક ૧૨૦૭૧ થઇ જાય છે તથા આ ટ્રેન દાદર સ્ટેશનથી ૧૪:૦૦ વાગ્યે નીકળે છે. આ સમયે આ ટ્રેન રાતના ૮:૩૫ વાગ્યે ઔરંગાબાદ સ્ટેશન પર પહોંચે છે.

## કોચ
ઔરંગાબાદ જન શતાબ્દી એક્સપ્રેસમાં કુલ ૯ ડબ્બા (કોચ) હોય છે. આમાંથી ૬ ડબ્બા જન શતાબ્દી ક્લાસની ચેર કાર હોય છે, એક વાતાનુકુલીન ચેર કાર હોય છે તથા બે સામાન સહ બ્રેક વેન્સ હોય છે જે આની બનાવટનો એક ભાગ છે.

## સંદર્ભ
શ્રેણી:ભારતીય રેલ
યો યો હની સિંગ

**હિરદેશ સિંગ** (જન્મ: ૧૫ માર્ચ ૧૯૮૩), જે તેમના મંચ નામ **યો યો હની સિંગ** અથવા **હની સિંગ** તરીકે વધુ ઓળખાય છે, એ ભારતીય રેપર, સંગીત નિર્માતા, ગાયક અને ફિલ્મ કલાકાર છે. તેમણે રેકોર્ડિંગ કલાકાર તરીકે કારકિર્દી શરૂ કરેલી અને ત્યારબાદ ભાંગરા નિર્માતા બન્યા. તેમણે બોલીવુડ ફિલ્મોનું સંગીત પણ નિર્માણ કરવાની શરૂઆત કરેલ છે.

## શરૂઆતી જીવન
હની સિંગનો જન્મ શીખ કુટુંબમાં હોશિયારપુર, પંજાબ ખાતે થયો હતો. તેમનો અભ્યાસ સંગીત ક્ષેત્રમાં યુનાઇડેટ કિંગડમની ટ્રિનિટી કોલેજમાં થયો. તેમનું કુટુંબ પછી દિલ્હી ખાતે સ્થળાંતર પામ્યું.

## કૌટુંબિક જીવન
હની સિંગે શાલિની સિંગ જોડે લગ્ન કર્યા છે. જેમનો પરિચય *ઇન્ડિયાસ રોક સ્ટાર* ટીવી કાર્યક્રમ દરમિયાન પ્રથમ વખત આપવામાં આવ્યો હતો.

## વિવાદ
૨૦૧૨ની દિલ્હી સામૂહિક બળાત્કાર ઘટના પછી, તેમના ગીતોમાં વપરાયેલા કેટલાંક શબ્દોને કારણે વિવાદ ઊભો થયો હતો.

## સંદર્ભ
શ્રેણી:ભારતીય અભિનેતા
શ્રેણી:સંગીતકાર
શ્રેણી:૧૯૮૩માં જન્મ
જેટ એરવેઝ

**જેટ એરવેઝ** ભારતની એક મુખ્ય વિમાન સેવા છે. જેનું મુખ્ય કેન્દ્ર મુંબઈમાં સ્થિત છે. વિસ્તારની દ્રષ્ટિએ જોવા જઈએ તો, આ સેવા એર ઇન્ડિયા પછીની બીજા ક્રમની સેવા છે.

## ઈતિહાસ
જેટ એરવેઝની સ્થાપના ઈ.સ. ૧૯૯૨માં એક એર ટેક્સી ઓપરેટર તરીકે કરવામાં આવી હતી. જેના પછી ૫ મે ૧૯૯૩થી આ સેવાએ વ્યાવસાયિક પરિચાલન શરૂ કર્યાં. તે સમયે તેના ફ્લિટમાં ૪ બોઇંગ ૭૩૭-૩૦૦ વિમાન હતાં. આની સાથે સાથે માર્ચ ૨૦૦૪થી આ સેવાએ ચેન્નઈથી કોલમ્બો સુધીની સેવાની શરૂઆત કરી અંતરરાષ્ટ્રીય વિમાન સેવા ક્ષેત્રે ઝંપલાવ્યું. આ ઉપરાંત કંપનીને બોમ્બે સ્ટોક એક્સચેન્જમાં સુચીબદ્ધ કરવામાં આવી પરંતુ આના ૮૦% સ્ટોક્સનું નિયંત્રણ નરેશ ગોયલની પાસે રહેતું હતું, જેમ કે તેમનો આ કંપની પર માલિકીનો હક્ક પણ છે.

## સેવા સ્થળ
જેટ અરેવેઝ ૫૨ (બાવન) ઘરેલું તથા ૨૧ અંતરરાષ્ટ્રીય સ્થળો માટે પોતાની સેવાઓ પ્રદાન કરે છે. આવી રીતે આ એશિયા, યુરોપ તથા ઉત્તર અમેરિકા જેવા ૧૯ દેશોમાં કુલ ૭૩ સ્થળોએ પોતાની સેવાઓ પૂરી પાડી રહી છે. આનું સંચાલન મુંબઈના છત્રપતિ શિવાજી અંતરરાષ્ટ્રીય એરપોર્ટથી કરવામાં આવે છે જે આ વિમાની સેવા માટે એક પ્રાથમિક સ્થાન તરીકે પણ કામ કરે છે. આ ઉપરાંત આ સેવાનું ભારતમાં બેંગ્લોરના કેમ્પેગોવડા અંતરરાષ્ટ્રીય વિમાન મથક, ચેન્નાઈ અંતરરાષ્ટ્રીય વિમાન મથક, દિલ્હીના ઇન્દિરા ગાંધી અંતરરાષ્ટ્રીય વિમાન મથક, કલકત્તાના નેતાજી સુભાષચંદ્ર બોઝ અંતરરાષ્ટ્રીય વિમાન મથક તથા પુણે વિમાન મથકથી પણ સંચાલન થાય છે.

## ફ્લીટ
સપ્ટેમ્બર ૨૦૧૪ના આંકડાઓ અનુસાર જેટ એરવેઝની ફ્લીટમાં નીચે પ્રમાણે વિમાનોનો સમાવેશ થયો છે જેની સરેરશ ઉમર ૫.૪ વર્ષ છે. 

## સેવાઓ
જેટ એરવેઝ પોતાની નવી નવી સેવાઓને વધારવાની સાથે સાથે વૈભવી રેન્જ પણ વધારતી રહી છે. અત્યારે હાલમાં જ નવી એરબસ એ ૩૦૦-૨૦૦ તથા બોઇંગ ૭૭૭-૩૦૦ ઈ આર ના આગમનથી આ સેવાએ નવા કેબિનનું પ્રસ્તુતિકરણ કર્યું છે તથા તમામ ક્લાસમાં સીટોને વધારે સુવિધાજનક અને આરામદાયક બનાવી દીધી છે.

## પુરસ્કાર તથા સમ્માન
આ એરવેઝને અનેક પુરસ્કાર તથા સમ્માન મળ્યા છે. જેમાનાં પ્રમુખ પુરસ્કાર નીચે પ્રમાણે છે

* ભારતનું પોપ્યુલર ડોમેસ્ટિક એરલાઈન, સેટ ૨૦૦૬ 
* પુરસ્કારમાં ભારતની વિમાની સેવા પુરસ્કાર વલ્ડૅ ટ્રાવેલ એવોડર્સમાં, ૨૦૦૬ 
* બેસ્ટ ટેક્નિકલ ડીસ્પેચ રેલિબિલિટી ૨૦૦૨ માં બેબરની મારફતે

## આ પણ જુઓ
* નરેશ ગોયલ
* જેટ લાઈટ
* લીસ્ટ ઓફ એરલાઇન્સ ઇન્ડિયા
* લીસ્ટ ઓફ એરપોર્ટ્સ ઇન ઇન્ડિયા
* લીસ્ટ ઓફ કમ્પ્નીસ ઇન ઇન્ડિયા
* ટ્રાન્સપોર્ટ ઇન ઇન્ડિયા

## સંદર્ભ
શ્રેણી:ભારતીય એરલાઈન્સ
કોટડા (રવિયા) (તા. ધાનેરા)

**કોટડા (રવિયા)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ધાનેરા તાલુકામાં આવેલું એક ગામ છે. કોટડા (રવિયા) ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામમાં નાનાંમોટાં અનેક મંદિરો આવેલા છે, જેમાંના મુખ્ય નીચેની યાદિમાં આપેલાં છે.
* રાજભારથીજીનું મંદિર
* દેવાજી કાલમા રાજપુતનું મંદિર
* ગોગાજી મહારાજનું મંદિર
* મોગરોળ માતાનું મંદિર
* જોગણી માતાનું મંદિર
* હનુમાન મંદિર
* મોમાજીનું મંદિર (અને ગૌશાળા)
* ચામુંડા, બ્રહ્માણી, સંગત અને જાંપડી માતાઓના મંદિરો

શ્રેણી:ધાનેરા તાલુકો
મેઇડન્સ હોટલ દિલ્હી

દિલ્હીની મેઇડન્સ હોટલ, જેને **ઓબરોય મેઇડન્સ હોટલના** નામથી પણ ઓળખવામાં આવે છે. જેને કે શરૂઆતમાં **મેઈડન્સ મેટ્રોપોલિટન હોટલ** તરીકે પણ ઓળખવામાં આવતી હતી, અને દિલ્હીના સિવિલ લાઈન્સ બ્લોકમાં એક ઐતિહાસિક વારસાની હોટલ છે. આ તે જ સ્થાન છે કે જ્યાં બ્રિટીશ શાસન દરમ્યાન સમગ્ર બ્રિટીશ પ્રકારની હોટલો હતી, તથા તમામ બ્રિટીશ અધિકારીઓ અહિયાં જ રોકાતા હતાં.

## ઈતિહાસ
વાસ્તવિક હોટલ (મેટ્રોપોલિટન હોટલ) સયુંકત રીતે બે અંગ્રેજી ભાઈઓ, મેઇડન બંધુઓ દ્વારા, ૧૯૮૪ થી પછીના સમયમાં સંચાલિત કરવામાં આવતી હતી, ઉપરાંત પોતાની વર્તમાન સ્થિતિમાં ઈ.સ. ૧૯૦૨ થી પછીના સમયમાં જે. મેઇડન દ્વારા સંચાલિત કરવામાં આવતી હતી. સર્વેની સહમતી દ્વારા તમામ લોકોની એવી માન્યતા હતી કે આ હોટલ દિલ્હીની એકમાત્ર સર્વશ્રેષ્ઠ હોટલ છે. ૧૯૦૩ માં જયારે લોર્ડ કર્ઝન દ્વારા રાજ્યાભિષેક માટેના દરબારનું આયોજન કરવામાં આવ્યું હતું, જે એડવર્ડ સાતમાં ની ભારતના શાસક બનવાની ખુશીમાં કરવામાં આવ્યું હતું, તે વખતે મેટ્રોપોલિટન હોટલ દિલ્હીમાં નિવાસ કરવા માટેની સૌથી વધારે પ્રચલિત સાથે સાથે સૌથી વધારે મોંઘી હોટલ હતી.  
આજે આ હોટલ એ ઓબરોય હોટલ્સ એન્ડ ચૈન નો એક ભાગ છે. 

## કેટરિંગ
આ હોટલમાં ભોજન માટે ત્રણ ખંડોની વ્યવસ્થા કરવામાં આવી છે જેના નામ આ પ્રમાણે છે -
* ધી કર્ઝન રૂમ
* ધી ગાર્ડન રૂમ
* ધી કાવલરી બાર

જેમાનાં કર્ઝન રૂમની દિવાલોને વધારે અનન્ય અને સાથે સાથે અદભુત ચિત્રો દ્વારા સુસજ્જિત કરવામાં આવેલી છે. અહિયાં યુરોપિયનોની સાથે સાથે આપ ભારતીય વાનગીઓ પણ લાભ ઉઠાવી શકો છો. ત્યાં જ ધી ગાર્ડન  ટેરેસ એક અનૌપચારિક કોફી શોપ છે. જેની અંદર એક રમણીય કોર્ટયાર્ડ છે. અહિયાનું વાતાવરણ ખૂબ જ લોહામણું હોય છે તથા પુસ્તકો વાંચવા માટે સાથે સાથે વાર્તાલાપ કરવા માટે એક આદર્શ સ્થળ છે. ધી કાવલરી બાર એક અતિ પ્રાચીન ૧૯ મી સદીનો એક વિશેષ બાર છે. જેની અંદર ઓર્ડેર મૂજબ પેય પ્રદાર્થોની સેવા આપવામાં આવે છે. 

## નિવાસ
આ હોટલની અંદર નિવાસ કરવા માટે નીચે વર્ણિત ચાર પ્રકારના ખંડોની વ્યવસ્થા કરવામાં આવેલી છે.-
* હેરીટેજ રૂમ
* પ્રીમિયર રૂમ
* ડીલક્સ સુઈટ
* લકજરી સુઈટ

આ રૂમોમાં અતિથિ પોતાની રૂચી પ્રમાણે પસંદગી કરી શકે છે.

* હેરીટેજ રૂમ હેરીટેજ વિંગમાં જમીન પર અને પ્રથમ હેઠળ સ્થિત થયેલ છે. આ ખંડોની શિલ્પી કળા ૧૯ મી સદીની યાદોનો અનુભવ કરાવનારી છે. 
* પ્રીમિયર રૂમ નવીકરણ ખંડ છે પરંતુ પોતાની અંદર પ્રાચીન સમયના સામાચારોનો સમાવેશ કરતો ખંડ છે.  
* ડીલક્સ સુઈટ નવીકરણ સુઈટ છે. જેની આગવી સુવિધાઓમાં રેજ તથા સુધારો કરી દેવામાં આવ્યો છે. આ ખંડની અંદર પ્રાચીન સમયના એહસાસની સાથે સાથે નવી નવી સગવડોનો સમાવેશ કરી દેવામાં આવ્યો છે. 
* લકજરી સુઈટ આ હોટલના સૌથી શ્રેષ્ઠ શ્રેણીના ખંડ છે, જેમાં કિંગ સાઈજ બેડ, મોટું કલર ટીવી સાથે સાથે વિશાળ ડ્રોઈંગ રૂમથી લઈને તમામે તમામ ઉત્તમ પ્રકારની સેવાઓ પ્રદાન કરવામાં આવતી રહી છે.

## સેવાઓ
સર્વે ખંડ સામાન્ય રીતે વાતાનુકુલીન છે, સાથે સાથે વ્યક્તિગત ખંડ તાપમાન પરિવર્તનની વિશેષતાઓ સાથેના છે. જેમાં મીની બાર, ૨૪ કલાક સેટેલાઈટ ચેનલ, વાયરલેસ ઈંટરનેટ અને ડાયરેક્ટ ડાયલ ટેલીફોનનો સમાવેશ કરવામાં આવ્યો છે.  સામાન્ય રીતે આ પ્રકારની સેવાઓ પણ પૂરી પાડવામાં આવી છે. જેમ કે, મિનરલ વોટરની બોટલ, કુકી તથા ફળોની ટોકરી, સ્વીમિંગપુલની વ્યવસ્થા વગેરેનો સમાવેશ પણ થયેલો છે.

## મિટિંગ
આ હોટલમાં સેમિનાર, કોન્ફરન્સ વગેરે માટે ઉન્નત ટેકનોલોજીથી પરિપૂર્ણ ખંડોની માર્યાદિત વ્યવસ્થા કરવામાં આવી છે. આ પ્રકારનાં ખંડોમાં દ્રશ્ય અને ઓડિયો પ્રસારણ માટે સાધન પણ ઉપલબ્ધ કરી આપવામાં આવે છે, ઉપરાંત સહાય માટે કર્મચારીગણ સદા હાજર રહે છે. 

## સંદર્ભ
ઘેલો નદી

**ઘેલો નદી** ફુલઝર ગામ પાસે જસદણ પર્વતમાંથી નીકળીને ગઢડા ગામમાં થઈ અરબી સમુદ્રને મળે છે. નદીની કુલ લંબાઈ  છે અને સ્ત્રાવક્ષેત્ર ૬૨૨ ચો. કિ.મી. છે. આ નદી પર ઘેલો સોમનાથ, ઘેલો ઇતરીયા અને માનગઢ બંધ એમ ત્રણ જળબંધ આવેલા છે, જેમનો સ્‍ત્રાવક્ષેત્ર અનુક્રમે ૬૦ ચો.કિમી., ૧૦૪ ચો.કિમી. અને ?? ચો.કિમી. છે.

આ નદી સ્વામિનારાયણ સંપ્રદાયના અનુયાયીઓ માટે ખૂબ પવિત્ર સ્થળ છે. એવું કહેવાય છે કે ભગવાન સ્વામિનારાયણે પોતે આ નદીમાં ઘણી વખત સ્નાન કર્યું હતું.

## ઇતિહાસ 
સંત માંડવ્ય મુની એ ઘેલા સોમનાથ નજીક ફુલઝર જંગલમાં ગાઢ તપ શરૂ કર્યું હતું. ઘણાં વર્ષોની તપસ્યા પછી, માંડવ્ય મુનીએ પવિત્ર ગંગાને પોતાની પાસે અવતરવા કહ્યું જેથી તેઓ તપની પૂર્તિ કરી શકે છે. પરંતુ, ગંગા તેમની સમક્ષ તરફ પ્રગટ ન થઇ. આનો બદલો લેવા માટે મુનીએ વામનનું તપ શરૂ કર્યું અને વામન મુનિ સમક્ષ પ્રગટ થયા અને પૃથ્વીને પોતાના બળથી લાત મારી ગંગાને પ્રગટ થવા મજબૂર કરી. ગંગા ઉન્મત રીતે પ્રગટ થઇ અને તેથી ઘેલો નદીને *ઉન્મત ગંગા* પણ કહે છે.

## સંદર્ભ 
શ્રેણી:ગુજરાતની નદીઓ
શ્રેણી:સૌરાષ્ટ્રની નદીઓ
મયુર વાકાણી

**મયુર વાકાણી** એ ભારતના ટેલિવિઝન અભિનેતા છે. હાલમાં તે *દયા જેઠાલાલ ગડા*ના નાના ભાઇ *સુંદર* તરીકે સબ ટીવીની ધારાવાહિક તારક મેહતા કા ઉલ્ટા ચશ્મામાં અભિનય કરી રહ્યા છે.

વાસ્તવિક જીવનમાં પણ તેઓ અભિનેત્રી દિશા વાકાણીના નાના ભાઇ છે. અભિનેતા હોવા ઉપરાંત એક કુશળ શિલ્પકાર પણ છે.

## સંદર્ભ
## બાહ્ય કડીઓ 
* 

શ્રેણી:અભિનેતા
ધોલેરા

thumb|સ્વામિનારાયણ મંદિર, ધોલેરા
**ધોલેરા** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા અમદાવાદ જિલ્લામાં આવેલા કુલ ૧૦ (દસ) તાલુકાઓ પૈકીના એક એવા ધોલેરા તાલુકાનું મુખ્ય મથક છે. 

## વિગત
ધોલેરા ખંભાતના અખાતનું પ્રાચીન બંદર-નગર છે, જે અમદાવાદ જિલ્લાના ધંધુકા શહેરથી ૩૦ કિમી દૂર આવેલું છે. સ્વામિનારાયણ સંપ્રદાયના મૂળ ૬ મંદિરોમાંથી એક અહીં આવેલું છે, આ મંદિરમાં સ્વામીનારાયણ ભગવાને પોતે પ્રાણપ્રતિષ્ઠા કરીને મૂર્તિઓ પધરાવી હતી.

ધોલેરા નગરના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ નગરમાં મુખ્યત્વે ઘઉં, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. અહીં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ધોલેરા સર 
ધોલેરા તાલુકામાં વિકાસ અર્થે થઈ ને અમુક ગામોનો એક વિશેષ સમુહ બનાવવામાં આવ્યો છે જેને ધોલેરા વિશેષ રોકાણ વિસ્તાર (Dholera Special Investment Region- Dholera SIR), અંગ્રેજી ટૂંકાક્ષરોને આધારે *ધોલેરા સર* કહેવામાં આવે છે. આ ધોલેરા સરમાં નીચેના ગામનો સમાવેશ થાય છે.

આંબલી
ઓતરિયા
કાદીપુર
ખુંણ
ગોગલા
ગોરાસુ
ચેર
ઝાંખી

ધોલેરા
પાંચી
બાવળીયારી
ભડિયાદ
ભાણગઢ
ભીમતળાવ
મહાદેવપુરા
મીંગળપુર

મુંડી
રાહતળાવ
સાંઢીડા
સોઢી
હેબતપુર
સાંગાસર

## સંદર્ભ
શ્રેણી:ધોલેરા તાલુકો
શ્રેણી:ભાલ વિસ્તાર
શ્રેણી:ગુજરાતનાં તાલુકા મથકો
શ્રેણી:ગુજરાતનાં બંદરો
રણછોડજી દીવાન

**રણછોડજી દીવાન** રજવાડા સમયમાં જુનાગઢ રાજના નવાબના દિવાન હતા અને કવિ પણ હતા. વિક્રમ સંવત ૧૮૭૮માં તેઓ હયાત હોવાની નોંધ કવિ દલપતરામે તેમના પુસ્તક ગુજરાતી ભાષાના કવિયોનો ઇતિહાસમાં કરે છે. રણછોડજી વડનગરા નાગર બ્રાહ્મણ જ્ઞાતિમાં જન્મ્યા હતા. તેમણે ચંડીપાઠ પર સારી છંદબદ્ધ રચના કરી છે અને ઉર્દૂ ભાષામાં પણ તેમણે ગ્રંથ લખ્યા છે. અને રેખતા, ઠુમરી વગેરે રાગમાં ગાવાની કવિતા પણ તેમણે રચેલી છે. એ કવિ પોતાના શ્રીમંતપણા કરતાં અને દીવાનગીરી કરતાં પણ કવિતાઓને કારણે વધુ જાણીતા હતા.

## સ્રોત
* દલપતરામ રચિત ગુજરાતી ભાષાના કવિઓનો ઇતિહાસ (વિકિસ્રોત પર આ પુસ્તક - ગુજરાતી ભાષાના કવિયોનો ઇતિહાસ)

શ્રેણી:કવિ
શ્રેણી:ગુજરાતી સાહિત્યકાર
કાબરો કલકલીયો

**કબરો કલકલીયો** કાબર અને કબૂતર વચ્ચેનું કદ ધરાવે છે. શરીર ઉપર કાળાં-ધોળાં ટપકાં અને રેખાઓનું ચિતરામણ હોય છે. ચાંચ, કાળા રંગની અને ખંજર જેવી અણીદાર હોય છે. છાતી ઉપર બે કાળા કાંઠલા હોય છે. માદા દેખાવમાં સરખી, પરંતુ કાંઠલો, એક જ અને વચ્ચેથી જાણે કે તૂટેલો હોય છે, નદી કે ઝરણાને કિનારે ખડક ઉપર એકલું અટુલું કે જોડકામાં બેસેલું જોવા મળે છે.

કાબરો કલકલીયો સમગ્ર ભારત, બાંગ્લાદેશ, પાકિસ્તાન, મ્યાનમાર, શ્રીલંકામાં વસે છે.

## વર્તણુક
શિકાર માટે પાણી ઉપર હેલિકોપ્ટરની જેમ હવામાં એક જગ્યાએ સ્થિર રહે છે. શિકાર જોતાંવેંત પાંખો સંકેલી પાણીમાં ડૂબકી મારી માછલી પકડે છે. તેને ચાંચમાં પકડી ખડક ઉપર પટકી પટકીને મરણતોલ કરે છે અને ગળામાં ઉતારે છે. હવામાં હોય છે ત્યારે ચીરૂક-ચીરૂક અવાજ કરે છે.

## સંદર્ભ
શ્રેણી:પક્ષી
વિશ્વ ગુજરાત

**વિશ્વ ગુજરાત** એક ગુજરાતી ઓનલાઈન સમાચાર પોર્ટલ છે, જે ગુજરાતી સમાચારપત્રની શૈલિમાં બનાવવામાં આવ્યું છે. આ વેબસાઇટનું સંચાલન અમદાવાદથી થાય છે.

## બાહ્ય કડીઓ 
* વિશ્વ ગુજરાતનું ગુજરાતી વેબસાઇટ 

## સંદર્ભ
શ્રેણી:વેબસાઇટ
શ્રેણી:વેબકંપની
મોરની હિલ્સ

**મોરની હિલ્સ** ભારત દેશના ઉત્તર ભાગમાં આવેલા હરિયાણા રાજ્યમાં આવેલા અંબાલા વિભાગના પંચકુલા જિલ્લામાં આવેલ એક જોવાલાયક સ્થળ છે. આ સ્થળ રાજ્યના મુખ્ય મથક ચંડીગઢથી આશરે ૪૫ કિલોમીટર તેમ જ જિલ્લા મથક પંચકુલાથી ૩૫ કિલોમીટર જેટલા અંતરે આવેલું છે

આ સ્થળનું નામ પુરાતન કાળના કોઈ શાસકની પત્ની (રાણી)ના નામ પરથી પડ્યું છે, એમ કહેવાય છે. અહીં ચીડનાં વૃક્ષો તેમ જ નાના મોટા તળાવો અને ટેકરાઓની સુંદરતા માણવા દર વર્ષે ઘણા પર્યટકો આવે છે. આ થળ સમુદ્રની સપાટીથી ચાર હજાર ફૂટ જેટલી ઊંચાઈએ આવેલું છે. આ વિસ્તારમાં વન્ય પ્રાણી અભયારણ્ય પણ આવેલું છે. અહીં વન વિભાગ દ્વારા આયુર્વેદિક વનસ્પતિ ઉદ્યાન (હર્બલ ગાર્ડન) પણ બનાવવામાં આવેલ છે. 
## ગેલરી

Morni Hills and Tikkar Taal, Haryana, India - 1.jpeg|હરિયાણા પર્યટન વિભાગનો રિસોર્ટ 
Morni Hills and Tikkar Taal, Haryana, India - 2.jpeg
Morni Hills and Tikkar Taal, Haryana, India - 3.jpeg
Morni Hills and Tikkar Taal, Haryana, India - 4.jpeg
Morni Hills and Tikkar Taal, Haryana, India - 5.jpeg
Morni Hills and Tikkar Taal, Haryana, India - 6.jpeg
Morni Hills and Tikkar Taal, Haryana, India - 7.jpeg
Morni Hills and Tikkar Taal, Haryana, India - 8.jpeg
Morni Hills and Tikkar Taal, Haryana, India - 9.jpeg

## સંદર્ભો 
## બાહ્ય કડીઓ
* મોરની હિલ્સ  (TripAdvisorની વેબસાઇટ પર)

શ્રેણી:હરિયાણા
શ્રેણી:જોવાલાયક સ્થળો
હુદહુદ (ચક્રવાત)

**હુદહુદ ચક્રવાત** એ ભારતના પૂર્વ સીમાડે સર્જાયેલું ચક્રવાત હતું. ૨૦૧૪ના વર્ષ સુધીમાં પૂર્વોત્તર હિંદ મહાસાગરમાં સર્જાયેલા ચક્રવાતોમાં સૌથી મોટું ચક્રવાત હતું. ઓમાન દ્વારા અપાયેલ નામ *હુદહુદ* એ દુનિયાના ઘણાખરા દેશોમાં અને શિયાળા દરમિયાન ગુજરાતમાં જોવા મળતા એક પક્ષીનું નામ પણ છે.

## સંદર્ભ 
શ્રેણી:ચક્રવાત
દિશા વાકાણી

**દિશા વાકાણી** ભારતની ફિલ્મ અને ટેલિવિઝન અભિનેત્રી છે. 
## વિગત
તેણીએ કારકિર્દીનો પ્રારંભ ગુજરાતી નાટકો જેવાકે કમલ પટેલ v/s ધમાલ પટેલ અને લાલી લીલાથી કર્યો હતો. તેણીએ ૨૦૦૮ થી ૨૦૧૭ દરમિયાન દયા જેઠાલાલ ગડા તરીકે સબ ટીવીની ધારાવાહિક તારક મેહતા કા ઉલ્ટા ચશ્મામાં અભિનય કર્યો હતો.
[thumb|[તારક મેહતા કા ઉલ્ટા ચશ્માના સેટ પર અજય દેવગણની સાથે દિશા વાકાણી]]
દિશાએ ડ્રામેટિક આર્ટમાં ગુજરાત કોલેજમાંથી સ્નાતકની પદવી મેળવી છે.

## ફિલ્મો
;ફિલ્મો
*૨૦૦૨ - દેવદાસ, સખી ૧ તરીકે.
*૨૦૦૮ - જોધા અકબર, માધવી તરીકે.

;ટેલીવિઝન
*૨૦૦૮–૨૦૧૭, તારક મહેતા કા ઉલ્ટા ચશ્મા, દયા જેઠાલાલ ગડા તરીકે.

## સન્માન
## સંદર્ભ
## બ્રાહ્ય કડીઓ
* અક્ષરનાદની દિશા વાકાણી સાથે એક મુલાકાત

શ્રેણી:અભિનેત્રી
શ્રેણી:૧૯૭૮માં જન્મ
કોસંબા (તા. વલસાડ)

**કોસંબા** (**કોસંબા ભાગડા** કે **ભાગડા કોસંબા** તરીકે પણ ઓળખાય છે) ભારત દેશના પશ્ચિમ ભાગમાં આવેલા ગુજરાત રાજ્યના વલસાડ જિલ્લાના વલસાડ તાલુકાનું ગામ છે. કોસંબા ગામમાં આંગણવાડી, પ્રાથમિક શાળા, દૂધની ડેરી, પંચાયતઘર જેવી સગવડો ઉપલબ્ધ થયેલ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

## વલસાડ તાલુકામાં આવેલાં ગામો 
શ્રેણી:વલસાડ તાલુકો
બોરભાઠા બેટ (તા.ભરૂચ)

﻿
**બોરભાઠા બેટ** ગામ ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:ભરૂચ તાલુકો
રાજીવ દિક્ષીત

**રાજીવ દિક્ષીત** એક ભારતીય સામાજીક કાર્યકર હતા. એમણે ભારતીય સમાજના હિતને ધ્યાનમાં રાખીને *સ્વદેશી ચળવળ*, *આઝાદી બચાવો આંદોલન* અને અન્ય કેટલીક સામાજીક ચળવળ શરૂ કરેલી. એમણે *ભારત સ્વાભિમાન આંદોલન*નાં સચિવ તરીકે સેવાઓ આપેલી. તેઓ ભારતમાં જ ઉત્પાદિત હોય એેવા ઉત્પાદનના ઉપયોગના ખાસ આગ્રહી હતા. સાચા ભારતીય ઇતિહાસ વિષે જાગરૂકતા લાવવા પણ એેમણે ખુબ પ્રયત્ન કરેલા.

## શરૂઆતનું જીવન
રાજીવ દિક્ષીત ઉત્તર પ્રદેશના અલીગઢ જિલ્લાના નાહ નામના ગામમાં જન્યા હતા. ૧૨ ધોરણ સુધીનુ શિક્ષણ એમણે એ જ ગામની શાળામાં લીધુ હતું.

## મૃત્યુ
રાજીવ દિક્ષીતનું મૃત્યુ છત્તીસગઢના ભિલાઈ મુકામે ૩૦ નવેમ્બર ૨૦૧૦નાં રોજ એ જ્યારે એમની ભારત સ્વાભિમાન યાત્રાના ભાગ હેઢળનું પ્રવચન આપવા જઇ રહ્યા હતા એ દરમ્યાન થયું હતું. ૨૦૧૨માં સ્વામી રામદેવે એવો દાવો કર્યો હતો કે, એમને દિક્ષીતની હત્યાના કેસમાં ખોટી રીતે સંડોવવામાં આવી રહ્યા છે.

## બાહ્ય કડીઓ
* રાજીવ દિક્ષીતની યુટ્યુબ ચેનલ

## સંદર્ભ
શ્રેણી:વ્યક્તિત્વ
ઘંટી-ટાંકણો

**ઘંટી-ટાંકણો** અથવા **હુદહુદ** એ એક પક્ષીનું નામ છે જે ગુજરાતમાં મુખ્યત્વે શિયાળા દરમ્યાન જોવા મળે છે. આ પક્ષી બોલે ત્યારે જૂના જમાનામાં જોવા મળતી પથ્થરની ઘંટીને ટાંકતી વખતે થતા અવાજને મળતો આવતો અવાજ કરતું હોવાથી તેને ગુજરાતીમાં ઘંટી-ટાંકણો નામ અપાયું હોવાનું માનવામાં આવેલ છે. આ પક્ષીનું હિન્દી ભાષાનું નામ હુદહુદ છે જે ગુજરાતીમાં પણ ઉપયોગમાં લેવામાં આવતું જોવા મળે છે.

## સંદર્ભ
શ્રેણી:પક્ષી
શ્રેણી:ગુજરાતનાં પક્ષીઓ
ઈન્ડીગો

ઈન્ડીગો એક ભારતીય એરલાઇન કંપની છે. જેનું મુખ્યાલય ભારતના ગુડગાંવ પ્રદેશમાં સ્થિત છે. આ એક પ્રકારની સુગમ દર વાળી યાત્રી સેવા છે તથા ભારતની સૌથી વિશાળ વિમાની સેવા છે. જે એરલાઈનનો માર્કેટ શેર ફેબ્રુઆરી ૨૦૧૪ ના આંકડા અનુસાર ૩૦.૩% છે. ઈન્ડીગો કંપની ભારતમાં સૌથી ઝડપથી વિકસી રહેલી સૌથી ઓછી દરની યાત્રી સેવા છે. પોતાની નવી ૭૮ એરબસ એ૩૨૦ એરક્રાફ્ટના કાફલા સાથે ૩૬ વિભિન્ન સ્થાનો માટે રોજની ૪૮૫ ફ્લાઈટોની સેવા આપી રહી છે.
## ઈતિહાસ
ઈન્ડીગોની શરૂઆત ઈ.સ. ૨૦૦૬ ની શરૂઆતમાં ઇન્ટરગ્લોબ એન્ટરપ્રાઈઝના રાહુલ ભાટિયા તથા રાકેશ એસ. ગંગવાલ દ્વારા કરવામાં આવી હતી. જે કે અમેરિકામાં રેહતા ભારતીય છે. આ એરલાઇન્સનો ૫૧.૧૨% સ્ટાફ ઇન્ટરગ્લોબની પાસે છે ઉપરાંત ૪૮% સ્ટાફ ગંગવાલની વર્જિનિયા સ્થિત કંપની "કૈલમ ઇન્વેસ્ટમેન્ટ" ની પાસે છે. ફેબ્રુઆરી ૨૦૧૨ સુધી ઈન્ડીગો કંપની તીવ્ર ગતિ સાથે વિકાસ કરી રહી હતી અને સાથે સાથે કંપનીના લાભમાં પણ વૃદ્ધિ થઇ રહી હતી. ઈન્ડીગોએ કિંગફિશરને પ્રથમ સ્થાનેથી હટાવીને પોતાનું સ્થાન ટોચ પર કાયમ કર્યું છે, કિંગફિશર હવે બીજા ક્રમની સૌથી મોટી વિમાની સેવા છે.
## લક્ષ્ય
ઈન્ડીગો એરલાઈન ભારત તથા અન્ય દેશોમાં પોતાના ૩૬ લક્ષ્યો માટે રોજની ૪૮૫ ઉડાનો સાથે પોતાની સેવા પ્રદાન કરતી રહે છે. પાંચ વર્ષના સંચાલન પછી જાન્યુઆરી ૨૦૧૧ માં ઈન્ડીગોને પોતાની ઉડાન વિદેશોમાં ભરવા માટેનું લાઇસન્સ મળી ગયું. ઈન્ડીગોની પ્રથમ આંતરરાષ્ટ્રીય વિમાની સેવાની શરૂઆત ૧ સપ્ટેમ્બર ૨૦૧૧ના રોજ દુબઈ થી દિલ્હી માટે કરવામાં આવી હતી. પછીના થોડાક જ સમયમાં આ આંતરરાષ્ટ્રીય સેવા બેંકોક, સિંગાપુર, મસ્કટ તથા કાઠમંડુ માટે નવી દિલ્હી અને મુંબઈથી શરૂ કરવામાં આવી ગઈ.
## ઈન્ડીગો રેમ્પ
આ વિમાની સેવાની સૌથી મોટી વિશિષ્ટતા આની રેમ્પ સેવા છે. અપંગ લોકોની સગવડને ધ્યાનમાં લઈને આમાં રેમ્પની સગવડને એવી રીતે બનાવવામાં આવી છે કે લોકો પોતાની વ્હીલ ચેર પર બેસીને જ વિમાનની અંદર આરામથી જઈ શકે છે.
## કાફલો
ઈન્ડીગોના કાફલામાં નીચે પ્રમાણે વિમાનોનો સમાવેશ થયેલો છે:

**ઈન્ડીગો કાફલો**

## સેવાઓ
ઓછ દર વાળી સેવા હોવાને લીધે ઈન્ડીગોની કોઈ પણ વિમાની સેવામાં બિઝનેસ ક્લાસ તથા ફર્સ્ટ ક્લાસ વિભાગની સેવા ઉપલબ્ધ રાખવામાં આવી નથી. આ વિમાનમાં માત્ર સસ્તી સીટોની જ સેવાઓ ઉપલબ્ધ છે. પોતાના ભાડાને ઓછું કરવા માટે ઈન્ડીગો કોઈ પણ પ્રકારના વિનામૂલ્યે ભોજનની સગવડ ઉડાન દરમ્યાન પ્રદાન કરતી નથી. પરંતુ આમાં મુલ્ય ચૂકવીને ઘણાં પ્રકારનાં સાધન ખરીદવાની સગવડ ઉપલબ્ધ છે.
ઈન્ડીગો પ્રીમિયમ સેવા પણ આપે છે, જેમાં કે વધારે પૈસા આપવા વાળા યાત્રીઓને અન્ય સેવાઓ પણ મળી શકે. જેમ કે, વિમાનની અંદર જ ભોજનની વ્યવસ્થા અને પેહલાથી જ રિઝર્વ સીટ.
## પુરસ્કાર અને સિદ્ધિ
* ઈન્ડીગોનું નીચે પ્રમાણે દર્શાવેલા પુરસ્કારો દ્વારા સમ્માન કરવામાં આવ્યું છે:
* સર્વશ્રેષ્ઠ ઓછા દર વાળી સેવા, એરલાઇન પેસેન્જર એસોસીએશન ઓફ ઇન્ડિયા (૨૦૦૭) ની મારફતે.
* સર્વશ્રેષ્ઠ ઓછા દર વાળી સેવા, ગેલેલિયો એક્સપ્રેસ ટ્રાવેલ અવોર્ડ (૨૦૦૮) ની મારફતે.
* સર્વશ્રેષ્ઠ ઓછા દર વાળી સેવાને માટે, સી એન બી સી આવાજનો ટ્રાવેલ અવોર્ડ (૨૦૦૯) માં.
* સર્વશ્રેષ્ઠ ઓછા દર વાળી સેવા પ્રદાન કરવા માટે, સ્કાઈટ્રક્સ અવોર્ડ (૨૦૧૦, ૧૧, ૧૨ તથા ૧૩) માં.
## સંદર્ભ
શ્રેણી:ભારતીય એરલાઈન્સ
સમ્બિત પાત્રા

**ડોક્ટર સમ્બિત પાત્રા** એક ભારતીય રાજકારણી અને ભારતીય જનતા પાર્ટીના રાષ્ટ્રીય પ્રવક્તા છે.

## સંદર્ભ
શ્રેણી:રાજનેતા
વિઝ્કાયા બ્રીજ (સ્પેન)

**વિઝ્કાયા બ્રીજ** એ એક વાહતુક સેતુ છે, જે પોર્ટુગલ અને લોસ અરેનાસને સ્પેનના બિસ્કા પ્રાંત સાથે જોડે છે. આ સેતુ ઇબૈઝબેલ નદી પર બાંધવામાં આવેલ છે. આ સેતુને ૧૩મી જુલાઈ, ૨૦૦૬ના દિવસે યુનેસ્કો દ્વારા વિશ્વ ધરોહર સ્થળ તરીકે જાહેર કરવામાં આવેલ છે.

## સંદર્ભ 
શ્રેણી:યુરોપ
શ્રેણી:વિશ્વ ધરોહર સ્થળ
સરસવણી

**સરસવણી(તા.પાદરા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા કુલ ૧૨ (બાર) તાલુકાઓ પૈકીના એક એવા પાદરા તાલુકામાં આવેલું એક  ગામ છે. સરસવણી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમજ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા,માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:પાદરા તાલુકો
જુલિયસ સીઝર

**જુલિયસ સીઝર** (જુલાઈ ૧૦૦ ઇસ પૂર્વે - ૧૫ માર્ચ ૪૪ ઇસ પૂર્વે) રોમન મુત્સદી, રાજદ્રારી અને લેટિન ગદ્યના નોંધપાત્ર લેખક હતા. તેમણે રોમન ગણતંત્રના અસ્ત અને રોમન સામ્રાજ્યના ઉદય તરફ દોરી જતી ઘટનાઓમાં મહત્વપૂર્ણ ભૂમિકા ભજવી હતી.

એમનો જન્મ ઈ.સ. પૂર્વે ૧૦૦માં થયો હતો. સીઝરનો ગોલવિજય તેમની કારકિર્દીનો સૌથી મહત્વનો બનાવ છે. બધાં મળીને કુલ આઠ આક્રમણો કરીને તેમને ગોલ પ્રજા પર સંપૂર્ણ વિજય મેળવી રોમન સામ્રાજ્યને ઉત્તરની જંગલી, ઝનૂની અને અર્ધસભ્ય જાતિઓના ભયમાંથી મુક્ત કર્યું. ખુબ જ ઓછા સમયમાં સીઝરે વિશાળ રોમન સામ્રાજ્યમાં મજબુત વહીવટી તંત્રનો પાયો નાખ્યો, જે તેમના મૃત્યુ પછી લગભગ ૩૦૦ વર્ષ ટકી રહ્યો.

જુલિયસ સીઝરનું અવસાન નું ૧૫ માર્ચ ઈ.સ.પૂર્વે ૪૪ના રોજ થયું હતું.

## સંદર્ભ 
શ્રેણી:સબસ્ટબ
કૈલાશ સત્યાર્થી

**કૈલાશ સત્યાર્થી** (હિંદી ભાષા:कैलाश सत्यार्थी; અંગ્રેજી: Kailash Satyarthi;) (જન્મ: ૧૧ જાન્યુઆરી ૧૯૫૪) બાળકોના હક્કોના આંદોલનકારી છે અને બાળ મજૂરી સામે ચાલતી વૈશ્વિક લડતમાં એક આગળ પડતું નામ છે  આંતરરાષ્ટ્રીય મજૂર સંગઠને (ઇન્ટરનેશનલ લેબર ઓર્ગેનાઇઝેશન-International Labour Organization) બાળ મજૂરીના સૌથી ખરાબ પ્રકાર પરના કન્વેન્શન નંબર ૧૮૨ને અપનાવ્યું તેની પાછળનું પ્રેરકબળ કૈલાશ સત્યાર્થીએ કરેલાં કામ અને ચલાવેલા આંદોલનને જ ગણવામાં આવે છે. આ કન્વેન્શન આજે વિશ્વભરની સરકારો માટે પાયારૂપ માર્ગદર્શિકા છે.

તેમના કાર્યોની સરાહના અનેક રાષ્ટીય અને આંતરરાષ્ટ્રીય ખિતાબો અને પારિતોષિકોથી કરવામાં આવી છે, જેમાં વર્ષ ૨૦૧૪ના શાંતિ માટેના નોબેલ પારિતોષિકનો સમાવેશ થાય છે. આ પારિતોષિક તેમને અને મલાલા યુસફઝાઇને સંયુક્તપણે મળ્યો છે.

## વ્યક્તિગત જીવન
કૈલાશભાઈ નવી દિલ્હીમાં રહે છે. તેમના પરિવારમાં તેમની પત્ની, એક પુત્ર, પુત્રવધુ અને પુત્રીનો સમાવેશ થાય છે. તેમના સામાજીક આંદોલન સિવાયના જીવનમાં તેઓ ઉમદા રસોઈ બનાવનાર તરીકે પણ ઓળખાવવામાં આવે છે.

## સન્માનો અને પારિતોષિકો
* 2014: Nobel Peace Prize
* 2008: Alfonso Comin International Award (Spain)
* 2007: Gold medal of the Italian Senate (2007)
* 2007: recognized in the list of "Heroes Acting to End Modern Day Slavery" by the US State Department
* 2006: Freedom Award (US)
* 2002: Wallenberg Medal, awarded by the University of Michigan
* 1999: Friedrich Ebert Stiftung Award (Germany)
* 1998: Golden Flag Award (Netherlands)
* 1995: Robert F. Kennedy Human Rights Award (US)
* 1995: The Trumpeter Award (US)
* 1994: The Aachener International Peace Award (Germany)
* 1993: Elected  Ashoka Fellow (US)

## પુસ્તકો
* 

## સંદર્ભ
## બાહ્ય કડીઓ
* 
* 

શ્રેણી:નોબેલ પારિતોષિક વિજેતાઓ
શ્રેણી:વ્યક્તિત્વ
શ્રેણી:૧૯૫૪માં જન્મ